TV Most - Merkel: Ne možemo da potrošimo novac koji imamo\nMerkel: Ne možemo da potrošimo novac koji imamo\nU delovima Nemačke postoje prepreke kad je reč o kapacitetima i planovima za trošenje novca, kaže kancelarka Angela Merkel i ističe da trenutno ne mogu da potroše sva sredstva.\nNemačka kancelarka Angela Merkel odbacila je kritike lidera Socijaldemokratske partije Nemačke (SPD) Martina Šulca da zanemaruje infrastrukturu zemlje, i istakla da su investicije već povećane, ali da u nekim delovima Nemačke postoje prepreke kad je reč o kapacitetima i planovima za trošenje novca.\n"Trenutno ne možemo da potrošimo novac koji imamo", rekla je Merkelova u intervjuu nemačkoj televiziji ARD, ukazavši na prepreke koje postoje kad je reč o planovima i kapacitetima građevinske industrije i na nivou regionalnih vlasti, prenosi Rojters.\nMerkelova je danas rekla da je federalna vlada ostavila na stranu dodatna novčana sredstva za nove investicije u srednjoročnim budžetskim planovima, istakavši da "ima još mnogo posla u tom pogledu".\nDeset nedelja uoči federalnih izbora, rival Merkelove Šulc optužio je kancelarku da daje "prazna obećanja" o ekonomskoj i političkoj budućnosti Nemačke.\nMerkelova je u današnjem intervjuu istakla svoju rešenost da se kandiduje za pun četvorogodišnji mandat na izborima koji će biti održani 24. septembra.


Ministarstvo sigurnosti BiH traži rješenja za novonastalu situaciju nakon požara u “Lipi” - Radio Srebrenik\nMinistarstvo sigurnosti BiH traži rješenja za novonastalu situaciju nakon požara u “Lipi”\nMinistarstvo sigurnosti Bosne i Hercegovine nakon jutrošnjih nemilih scena u privremenom prihvatnom centru “Lipa” i požara u kojeme je veći dio kampa uništen, u intenzivnoj je komunikaciji sa lokalnim i međunarodnim institucijama u traženju rješenja za novonastalu situaciju.\nS obzirom da prve informacije govore da se radi o namjernoj paljevini, Ministarstvo sigurnosti BiH traži da se provede hitna istraga i utvrde tačni uzroci požara, kojim su dovedene u opasnost životi više od hiljadu osoba koje su tu boravile.\nMinistarstvo sigurnosti BiH već duže vrijeme zajedno sa lokalnim vlastima, entitetima ali i na državnom nivou traži trajnija i adekvatnija rješenja za smještaj migranata. Nažalost, zbog nepostojanja političke volje da se ovaj problem riješi jedinstveno za područje cijele države, stalnih opstrukcija i nerazumjevanja nadležnih za ovu problematiku, odluka kojom je “Lipa” proglašena privremenim prihvatnim centru donesena je tek ove sedmice, i zbog zimskih uvjeta nije bilo moguće izvoditi radove na opremanju kampa za boravak tokom nadolazećeg hladnijeg perioda.\nTakođer, zahtjev Ministarstva sigurnosti da se privremeno, dok se “Lipa” ne opremi sa kontejnerima i boljim uslovima za boravak, migranti smjeste u “Biru” je odbijen od strane lokalnih vlasti. Time su sve mogućnosti Ministarstva sigurnosti BiH da u veoma kratkom roku riješi ovu situaciju iscrpljene s obzirom da država BiH na raspolaže vlastitom imovinom kojom bi adekvatno mogla odgovoriti na ove humanitarne izazove, već se mora oslanjati na kapacitete i dobru volju nižih nivoa vlasti.\nMinistarstvo sigurnosti BiH još jednom poziva institucije sa svih niovoa vlasti da preuzmu svoj dio odgovornosti i učestvuju u pronalaženju rješenja za ovu situaciju i prihate ravnomjeran raspored tereta migrantske krize na području cijele BiH.\nPrethodni članakObjavljen regionalni izvještaj o korupciji u sistemu odbrane: BIH ostvarila napredak, rizik najveći u javnim nabavkama\nNaredni članakUSK: Četiri policajca uhapšena zbog seksualnog odnosa sa nemoćnom osobom


Palmer: "Mali Šengen" Srbije i Albanije ima podršku SAD | WebTribune\nHome U FOKUSU Palmer: “Mali Šengen” Srbije i Albanije ima podršku SAD\n“Mali Šengen je inicijativa koja obećava i ima našu podršku”, rekao je Metju Palmer u Ženevi.\n“Evropska perspektiva Zapadnog Balkana koja je bila osnov američkog angažovanja u regionu duže od 20 godina nije se promenila i neće se promeniti”, rekao je Metju Palmer, zamenik pomoćnika državnog sekretara SAD i specijalni predstavnik SAD za Zapadni Balkan.\n“U međuvremenu, kako SAD preuzimaju veću ulogu na Zapadnom Balkanu, a EU je u opasnosti da se percipira u regionu kao da se povlači, sam region preuzima inicijativu. Posvećenost Srbije, Albanije i Severne Makedonije poboljšanju saradnje kroz inicijativu zvanu ‘mini Šengen’ je demonstracija toga da lideri u regionu preuzimaju odgovornost za svoju sudbinu, kontrolu nad sopstvenom budućnošću”, istakao je američki zvaničnik.\nDa podsetimo, na inicijativu Aleksandra Vučića, predsednik Srbije i premijer Severne Makedonije Zoran Zaev i premijer Albanije Edi Rama potpisali su nedavno u Novom Sadu deklaraciju o namerama o uspostavljanju “malog Šengena” između te tri zemlje.


TV Banat / VELIKO INTERESOVANJE ZA POLOVNE UDŽBENIKE\n14:56 SREDA, 19. 06. 2019. - 14:56 Autor: Marija Trišić\nDanas je u Vršcu održan prvi ovogodišnji Sajam polovnih udžbenika. Ovakav vid razmene udžbenika u Vršcu, Turističlka organizacija prvi put je organizovala 2016., I iz godine u godinu sve je veći broj izlagača, ali i posetilaca sajma.\nI dok se školarci raduju što do septembra nema povratka u školske klupe, roditelji se već sada hvataju za glavu zbog nabavke knjiga i pribora. Kako je i ove godine za nove komplete knjiga, u zavisnosti od razreda, potrebno izdvojiti i više od 15 hiljada dinara, ni malo ne čudi sve veće interesovanje za razmenu polovnih udžbenika.\nOvo je četvrta godina kako Turistička organizacija Grada Vršca organizuje Sajam polovnih udžbenika. Uobičajena praksa je da se organizuju dva sajma godišnje, na samom kraju školske godine.\nŠtandovi će tako još jednom biti postavljeni u dvorištu Doma vojske, pa oni koji ovoga puta nisu pronašli potrebne udžbenike ili nisu mogli da posete ovonedeljni sajam, imaće za to priliku ponovo za sedam dana.


Institut za onkologiju funkcioniše neometano : Nadlanu.com\nInstitut za onkologiju funkcioniše neometano\nBEOGRAD, 8. jula 2010. (Beta) - Institut za onkologiju i radiologiju Srbije, nakon hapšenja direktora i njegovih saradnjika, funkciše neometano i bez organizacionih teškoća, zaključak je današnjeg kolegijuma koji je ministar zdravlja održao se predstavnicima Instituta i udruženjem roditelja dece obolele od raka.\n"Posao na Institutu se odvija kako treba. Lekari treba da daju sve od sebe, i više od toga, u ovom trenutku poljuljanog poverenja", kazao je ministar Tomica Milosavljević, nakon kolegijuma i obilaska Pedijatrijskog odeljenja Onkološkog institutua.\n"Medicinski sve funkcioniše i pacijenti dobijaju propisane terapije", potvrdila je vršilac dužnosti direktora Pedijatrijskog odeljenja Jelena Bokun.\nMinistar zdravlja je ocenio i da je afera u Onkološkom institutu nanela veliku štetu ugledu zdravstvenog stistema u Srbiji, ali da "ne treba spaliti celo polje žita, zbog malo kukolja". Milosavljević je rekao i da mu se ministar unutrašnjih poslova Ivica Dačić izvinio zbog toga što je on, kao ministar zdravlja, za hapšenje direktora Nenada Borojevića i njegovih saradnika saznao iz medija.


Edvard Snouden pokrenuo aplikaciju za zaštitu domova\nEdvard Snouden (Edward Snowden), poznati američki zviždač i borac za pravo na privatnost i slobodu izražavanja, nalazi se i dalje u Rusiji u azilu, ali tamo nije besposlen.\nOsim što je vrlo aktivan po pitanju problema prisluškivanja komunikacija i često se o tome javno oglašava, sada je izdao i svoju prvu mobilnu aplikaciju.\nZa sada dostupna samo u Android verziji, aplikacija Haven trebala bi poslužiti u povećanju fizičke sigurnosti doma onih koji je instaliraju. Haven je zamišljen da se instalira na neki, obično stariji ili jeftiniji, uređaj koji inače nije u upotrebi. Aplikacija tada koristi sve dostupne senzore uređaja, te mikrofon i kameru, kako bi pratila događanja u okolini telefona.\nSvaku aktivnost koju zabilježi, u vidu zvuka, slike, promjene osvjetljenja ili pokreta, Haven šalje direktno na telefon korisnika – kako bi ovaj bio siguran da mu niko neovlašteno ne ulazi u dom, sobu, kancelariju i slično.\nSvi se podaci od nadzornog uređaja do korisnikovog primarnog telefona šalju aplikacijom Signal, kojoj sam Snouden najviše vjeruje kad je riječ o end-to-end enkripciji. Dodatno, napredni korisnici mogu aplikaciji Haven pristupati i preko Tor mreže kako bi i ta komunikacija bila što manje vidljiva bilo kome ko bi je htio presresti.\nNajveća prednost ove aplikacije trebala bi biti nadzor nad ostalim uređajima u domu, kako bi se osiguralo da ljudi s fizičkim pristupom istima na njih ne instaliraju neki malware za praćenje aktivnosti, ili neki drugi zloćudni program. Snouden je ponudio svim zainteresiranim da dođu i do čistog programskog koda ove aplikacije (besplatno i open source), koja se za sada može instalirati samo na Androide. Primati poruke nadzora moguće je i na iPhone, a prikupe li se dovoljna sredstva od donacija u planu je i izrada iOS aplikacije koja bi i stari iPhone mogla pretvoriti u nadzorni sistem.\nVenger otkrio koliko će pauzirati Kolašinac, a ove informacije nisu nimalo obradovale navijače 02.01.2018 14:34\nVeliki uspjeh Bašića: Naš teniser u osmini finala elitnog turnira 02.01.2018 14:46


F4 Lige šampiona u vaterpolu - Blic Sport\nRađen: Želim da nastavim da sanjam i da zajedno i dalje haramo Evropom!\nJedan od nosilaca igre vaterpolista Crvene zvezde Nikola Rađen je posle velikog trijumfa nad Jugom (8:7) i osvajanja Lige šampiona poželeo da ekipa ostane na okupu i nastavi da "hara Evropom".\nJelenić: Uradili smo neviđenu stvar, nemam reči\nPredsednik Crvene zvezde Viktor Jelenić je zajedno sa svojim vaterpolistima skočio u bazen nakon pobede nad Jugom od 8:7 u finalu Lige šampiona i smatra da su zajedno napravili do sada neviđen uspeh.\nSavić: Skroz sam izgubljen, ne mogu da budem pametan u ovim momentima\nTrener vaterpolista Crvene zvezde nije krio oduševljenje nakon pobede nad Jugom 8:7 u finalu Fajnal-fora i osvajanja Lige šampiona.\nIvović: Verujem da ćemo u finalu igrati protiv Zvezde\nVaterpolisti Juga plasirali su se u finale Lige šampiona nakon što su savladali Partizan sa 8:7, a igrač dubrovačkog tima Aleksandar Ivović veruje da će im rival u borbi za trofej biti Crvena zvezda, koja u drugom polufinalu igra sa Barselonetom.\nMitrović: Ovo je naš maksimum, svaka čast Jugu\nVaterpolista Partizana Stefan Mitrović rekao je da je njegova ekipa pružila svoj maksimum u ovom trenutku u utakmici protiv Juga (7:8) u polufinalu završnog turnira Lige šampiona.\nVujasinović: Igrali smo muški, bronza u Ligi šampiona bi bila nagrada za sav trud\nTrener vaterpolista Partizana Vladimir Vujasinović bio je razočaran posle poraza od Juga sa 8:7 u polufinalu Fajnal-fora Lige šampiona, ali je rekao da bi njegovi puleni trebalo da se "skupe" i slave u borbi za treće mesto.\nČetiri tima, jedan san: "večiti", Jug i Barseloneta žele pehar vaterpolo prvaka Evrope


NaslovnaVestiNajave koncerataKy-Mani Marley na Demofestu\nKao reggae i hip hop muzičar, Ky-Mani je nastavio put koji je započeo njegov otac Bob Marley. Tokom 1996. godine izdaje album „Like Father Like Son„, dok u 21. godini sarađuje sa hip hop muzičarem Pras iz grupe The Fugees i gostuje na obradi kultne pesme „Electric Avenue“, koju u originalu izvodi Eddy Grant. Ovo je napravilo preokret u njegovom životu i Ky-Mani odlučuje da ostane dosledan svom muzičkom poreklu. U svom daljem radu koristi reggae osnove, koje zatim obogaćuje primesama blues, rock i hip hop muzike. Zbog svih tih uticaja se ne izjašnjava samo kao reggae umetnik, a njegova muzika je sirova i snažna, te slušaoca uvodi u njegovu životnu priču. Život ulice, mir, ljubav i zajedništvo principi su na kojima Ky-Mani gradi svoj put.\nNaredni album objavio je 2000. godine pod nazivom „The Journey„, nakon čega slede „Many More Roads“ (2001) i „Milestone“ (2004).. Nakon toga 2007. godine Ky-Mani objavljuje album „Radio„, te tokom 2008. godine putuje i nastupa zajedno sa Van Halenom na svim većim festivalima u Evropi i Južnoj Americi. Nastavlja sa filmskim i televizijskim pojavljivanjima, te objavljuje autobiografiju „Dear Dad“ u februaru 2010. godine. Od 2015. godine objavljuje pod svojom etiketom Konfrontation Records, pod čijim okriljem je do sada izdao albume „Maestro“ (2015) i „Conversations“ (2016) sa Gentlemanom kojeg je publika Demofesta mogla čuti i vidjeti prije dvije godine.


Velike firme jače od G8 - Grad Prijepolje\nGrad Prijepolje > Vesti > Svet > Velike firme jače od G8\nVelike firme jače od G8\nLideri osam najrazvijenijih država sveta okupljenih u G8 postigli su načelni dogovor o borbi protiv poreskih rajeva, ali je sve to još daleko od plana Dejvida Kamerona, britanskog premijera, da se svetskoj javnosti pruži na uvid opšti registar vlasništva u firmama. Otpor je veliki, a razlog su bilioni evra locirani na egzotičnim lokacijama.\nOno što je očigledno jeste da je Kameronu od svih lidera G8 trenutno najviše stalo da uradi nešto konkretno u borbi protiv utaje poreza na globalnom nivou. Zašto je to tako, čini se da je enigma i samoj britanskoj javnosti, ali je uoči samita čiji je domaćin bio početkom ove nedelje u Severnoj Irskoj, Kameron zatražio od deset zavisnih oblasti i teritorija koje pripadaju Ujedinjenom Kraljevstvu da potpišu Multilateralnu konvenciju o međusobnoj pomoći u poreskim pitanjima.\nJedna od ovih dalekih oblasti lojalnih britanskoj kruni su i čuvena Kajmanska ostrva, koja su i u Srbiji postali sinonim za kompanije čiju vlasničku strukturu nije lako utvrditi. Prema izveštaju za 2012. organizacije Mreža za poresku pravdu (TJN), suma neoporezovanog kapitala investiranog u poreske rajeve širom sveta iznosila je između 21 i 24 biliona (između 21.000 i 24.000 milijardi) evra.\n„Hafington post“ imao je uvid u deo dokumenata Međunarodnog konzorcijuma istraživačkih novinara (ICIJ), još jedne organizacije koja se bavi razotkrivanjem utajivača poreza, i na osnovu toga je objavio da je samo čuvena švajcarska banka UBS povezana sa više od 3.000 računa u poreskim rajevima. Iz iste baze podataka utvrđeno je da je nemačka Dojče banka povezana sa više od 1.000 takvih računa.\nOve banke služile su kao medijator klijentima koji su želeli da novac sklone na egzotične lokacije ili bi bile nominalni ili lažni vlasnik akcija korporacije. Obe banke odbile su da prokomentarišu ove optužbe za „Hafington post“.\nPrema podacima do kojih je došla agencija Blumberg, američke kompanije drže u inostranstvu 1,4 biliona evra, a prednjači „Dženeral elektrik“ koji u stranim zemljama ima 81 milijardu evra. Za ovom kompanijom slede giganti kao što su IBM, „Siti grupa“, „Gugl“, „Majkrosoft“ i drugi.\nSituacija nije izgleda ništa drugačija ni u Evropi. Francuske organizacije CCFD-Ter solider i CERAS objavile su prošle nedelje izveštaj u kojem tvrde da od 50 najvećih evropskih kompanija i banaka, svaka u proseku ima po 117 firmi u inostranstvu. Među bankama su, pored već pomenute Dojče banke i francuska BNP Pariba i britanska HSBC. Od poznatih kompanija, na listi su „Pežo“ i „Folksvagen“, kao i „Simens“ i „Vodafon“.\nUz ogradu da nemaju konkretne dokaze da je profit od 208 milijardi evra koliko su u 2012. ostvarile ove banke i kompanije zaista završio u poreskim rajevima, CCFD-Ter solider i CERAS navode da je ovaj novac teško lokalizovati, ali da se 29 odsto njihovih ćerki-firmi nalazi u poreskim rajevima.\n„Samo na Kajmanskim ostrvima ima više ćerki-firmi nego u Brazilu i duplo više nego u Indiji. U Luksemburgu ih je skoro isto koliko i u Kini“, piše u izveštaju.


“Ja znam ko će biti ljudi koji će tamo sjediti i ispred i u ime Republike Srpske, i znam da je njihov moto i način rada taj da se stvari ubrzavaju da bismo omogućili ekonomski, stvarni neki napredak i da će oni u tom smislu biti servis, jer su dužni to da budu. I da neće opstruisati ono što je važno za Republiku Srpsku. Gore više nećete biti ljudi koji će glasati protiv toga da treba da podijelite dobit “Elektroprenosa” koja je zajedničko preduzeće”, istakla je za ATV Željka Cvijanović, predsjendik Republike Srpske.\n“Sve ove godine mi smo muku mučili da dođemo do novca koji nam pripada. Ljudi koji su do sada bili ministri ili neki poslanici su govorili.. mi ne želimo da to ratifikujemo, ne želimo to da propustimo, ne želimo to da uradimo.. znate zašto ne želimo da se Republika zadužuje. A onda isti ti ljudi dođu i kažu, zašto vi sada ne pustite da radi parlament BiH, da biste to ratifikovali. Pa, izvinite, to je isto to posuđivanje para”, naglasila je Željka Cvijanović, predsjednik Republike Srpske.\n“Da se otkoče investicije koje čekaju odgovarajuće odluke sa nivoa Savjeta ministara kako bi svi građani BiH mogli da imaju, kao što vi rekoste određene benefite. Vi imate tamo, neko kaže, milijadrdu, neko dvije milijarde sredstava koje su već pripremljene i čekaju odluke sa nivoa Savjeta ministara”, rekao je Nedeljko Čubrilović, predsjendik Narodne skupštine Republike Srpske.\n“Socijalistička partija podržava Zorana Tegeltiju na poziciji predsjedavajućeg Savjeta ministara, i učinićemo sve što možemo da on obavi što uspješnije svoju dužnost, smatram da je dovoljno kompetentan, stručan i iskustven u radu institucija u državi i da će sigurno svojim radom kroz Savjet ministara dati jedan vidan doprinos. Posebno u oblasti gdje je on imao najzapaženije djelovanje, a to je oblast ekonomije”, istakao je istakao je Petar Đokić, predsjednik Socijalističke partije.


Zeljković: Broj novozaraženih dnevno spustiti na 20 - Virus korona - BanjaLuka24.net - Najnovije vijesti\nPovelja o bratimljenju je kruna saradnje Banjaluke i Beograda\nZeljković: Broj novozaraženih dnevno spustiti na 20 – Virus korona\nBANJALUKA, SARAJEVO – Bitno je da u narednom periodu broj pozitivnih slučajeva na dnevnom nivou bude ispod 30 ili čak 20, ali da obuhvat testiranja ostane isti ili veći.\nRekao je ovo Branislav Zeljković, direktor Instituta za javno zdravstvo RS, za “Nezavisne” komentarišući trenutnu epidemiološku situaciju u RS, koju je okarakterisao kao stabilnu.\nU BiH je za 24 časa novooboljelo 80 osoba i to u RS virus korona je potvrđen kod 30 osoba, u FBiH 49, a jedan novi slučaj registrovan je u Brčko distriktu.\nZeljković je pojasnio da je razlog za ovako mali broj novozaraženih u RS to što se vikendima testira manji broj uzoraka, a za ovaj vikend ih je testirano 483.\n“Vikendom dobijamo manje uzoraka iz domova zdravlja pa je samim tim i rezultat pozitivnih manji. Zbog toga nam vikend ne može biti paritet da možemo reći da imamo poboljšanu epidemiološku situaciju”, rekao je Zeljković.\nDodao je da je epidemiološka situacija u RS trenutno stabilna jer broj novozaraženih na dnevnom nivou u posljednje vrijeme ne prelazi 100.\nNovi slučajevi kovida-19 u FBiH registrovani su u Unsko-sanskom, Srednjobosanskom, Hercegovačko-neretvanskom, Tuzlanskom, Kantonu 10 i Kantonu Sarajevo.\nPrеmа mјеstu prеbivаlištа u RS najveći broj zaraženih evidentiran je u Banjaluci – kod 12 osoba, a oboljele su po četiri osobe iz Zvornika i Pala.\nZavodu za javno zdravstvo FBiH prijavljeno je osam novih smrtnih slučajeva, a za 24 sata preminule su četiri osobe: dva muškarca iz Bugojna i Travnika, kao i dvije žene iz Kaknja i Tuzle, dok su četiri prijavljena smrtna slučaja iz proteklog perioda.\nU RS za 24 časa preminule su četiri osobe kod kojih je potvrđeno prisustvo virusa korona.\n“Rаdi sе о tri muškаrcа i јеdnој žеni srеdnjе i stаriје živоtnе dоbi. Dvije preminule osobe su iz Grаdiškе, te po jedna iz Fоčе i Dоbоја”, saopštili su u Institutu za javno zdravstvo RS.\nU Kriznom štabu Hercegovačko-neretvanskog kantona su saopštili da je tokom vikenda u Klinici za infektivne bolesti Univerzitetske kliničke bolnice Mostar od kovida-19 preminulo pet pacijenata, i to četiri muškarca iz Mostara i jedan muškarac iz Širokog Brijega.\n← Vatrogasci i Civilna zaštita čistili korito Vrbasa u Trapistima\n“Mobilna bolnica bila namijenjena drugom klijentu, preusmjerena u RS” – Virus korona


Policija provjerava ubistva pasa u Kotor Varošu – mojKontakt portal – Radio Televizija Kontakt\nPolicija provjerava ubistva pasa u Kotor Varošu\nPripadnici Policijske stanice Kotor Varoš nastavljaju provjere u vezi sa prijavom o ubijanju pasa lutalica u tom gradu, rečeno je Srni u Policijskoj upravi Banjaluka.\n“Policija u Kotor Varošu je juče zaprimila prijavu da je navodno u ulici Cara Dušana primijećeno vozilo iz kojeg je pucano i da su ubijani psi-lutalice. Dolaskom na lice mjesta nisu potvrđeni navodi prijave, nisu zatečeni ubijeni psi niti tragovi koji upućuju na izvršenje inkriminisane radnje”, navode iz Policijske uprave Banjaluka.\nIz ove uprave navode da će pripadnici policije nastaviti sa preduzimanjem potrebnih mjera i radnji u cilju provjeravanja informacija i utvrđivanja činjeničnog stanja.\nNa ulicama Kotor Varoša juče su osvanuli leševi pasa koji su tokom noći pobijeni, a ujutro su ih kako tvrdi Svjetlana Trifunović iz Omladinskog volonterskog projekta, odvezli radnici komunalnog preduzeća “Bobas”.\nSvjetlana Trifunović iz Omladinskog volonterskog projekta, koja se godinama bavi zaštitom pasa lutalica, rekla je Srni da ovo nije prvi slučaj, ali da “sada ima dokaze da su pse usmrtili članovi Lovačkog udruženja `Uzlomac` iz Kotor Varoša”


Golić: Uskoro izrada strategije za obnovu zgrada – DOM INFO |\nMinistarstvo za prostorno uređenje, građevinarstvo i ekologiju Republike Srpske u ovoj godini očekuje i izrada strategije obnove zgrada, koja predstavlja jedan od najvažnijih elemenata evropske Direktive o energetskoj efikasnosti, najavljuje resorni ministar Srebrenka Golić.\nMinistar za prostorno uređenje, građevinarstvo i ekologiju Republike Srpske Srebrenka Golić ističe da je uvođenje elektronskog izdavanja dozvola u oblasti prostornog uređenja i građenja u prvoj fazi počelo uspostavljanjem jednošalterskog sistema u Banjaluci od 1. januara.\nRiječ je o Projektu unapređenja poslovnog okruženja u Republici Srpskoj, u okviru kojeg će tokom 2018. biti uspostavljen sistem izdavanja građevinskih dozvola u elektronskoj formi, navodi Golićeva u intervjuu Srni.\nDrugi pilot-projekat biće realizovan u opštini Gradiška, koja već ima potpisane sporazume sa gotovo svim učesnicima u ovom postupku, a interesovanje je pokazao i grad Bijeljina, kao i neke druge lokalne zajednice.\n“Stav Ministarstva je da se uvođenju e-dozvola pristupa postepeno, kroz pilot-projekte u lokalnim zajednicama, a u određenom periodu to će biti zakonska obaveza za sve i jedina opcija”, ističe Golićeva.\nMinistarstvo se sredinom prošle godine uključilo u Projekat unapređenja poslovnog okruženja – uvođenje elektronskog izdavanja dozvola u oblasti prostornog uređenja i građenja, koji je započet u organizaciji grupacije Svjetske banke, a biće realizovan pilot-projektima u lokalnim zajednicama.\nGolićeva kaže da su partneri iz grupacije Svjetske banke obavili konsultacije i snimili trenutno stanje protoka dokumentacije i informacija kod nadležnih institucija, te analizirali rad institucija koje imaju nadležnosti u postupku izdavanja dozvola na lokalnom i republičkom nivou.\nAnalizirani su i propisi kojima je uređen njihov rad i određene nadležnosti, kako bi adekvatno bila dizajnirana rješenja za uspostavljanje mehanizama za elektronsko izdavanje građevinskih dozvola.\n“U ovoj godini, očekuje nas nastavak procesa prilagođavanja zakona iz naše nadležnosti sa evropskim pravnim standardima. Napominjem da će Ministarstvo u ovom procesu voditi računa o potrebama naše privrede i da ćemo nastojati da ne opterećujemo privredu taksama i naknadama”, poručuje Golićeva.\nMinistarstvo u ovoj godini očekuje i izrada strategije obnove zgrada, koja predstavlja jedan od najvažnijih elemenata evropske Direktive o energetskoj efikasnosti.\nPotpisnice ugovora o energetskoj zajednici dužne su da uspostave dugoročnu strategiju ulaganja u obnovu fonda stambenih i poslovnih zgrada u javnom i privatnom vlasništvu.\nBudući da je oblast energetike i građevinarstva u isključivoj nadležnosti entiteta, Srpska treba da strategijom odredi dugoročnu viziju (do 2050. godine) za obnovu stambenih i nestambenih zgrada, pa do definisanih nivoa energetskih obnova zgrada.\n“Strategija će sadržavati podatke o nacionalnom fondu zgrada, utvrđivanje troškovno optimalnih pristupa obnovi relevantnih vrsta zgrada za određenu klimatsku zonu, te kreiranje politike i mjera za podsticanje troškovno optimalne dubine ili drugih nivoa obnove zgrada tokom dugoročnih ciljeva obnove…\nTu su i dugoročne perspektive kao vodilje za investicione odluke vlasnika zgrada, finansijskih institucija i građevinske industrije, te procjene bazirane na dokazima očekivanih ušteda energije i širu korist”, precizira Golićeva u intervjuu Srni.\nMinistar za prostorno uređenje, građevinarstvo i ekologiju Republike Srpske Srebrenka Golić naglašava da će Ministarstvo koordinisati aktivnosti Radne grupe za izradu strategije obnove zgrada Srpske, u kojoj će biti i predstavnici Ministarstva industrije, energetike i rudarstva.\nUčešće će uzeti i Fond za zaštitu životne sredine i energetsku efikasnost, te predstavnici Privredne komore Republike Srpske, lokalnih zajednica, kao i stručne i akademske zajednice.\nStrategija će se raditi uz tehničku podršku i asistenciju Njemačkog društva za međunarodnu saradnju /GIZ/, kroz projekat “Podsticanje energetske efikasnosti u BiH”.\nPrema ranije usaglašenim principima, strategiju BiH činiće strategija obnove zgrada Republike Srpske, strategija Federacije BiH i strategija Brčko distrikta.\n“Strategiju Republike Srpske donijeće nadležni organi Republike, a ona će činiti dio strategije BiH, koja će biti donesena po utvrđenom mehanizmu koordinacije”, pojašnjava Golićeva.\nMinistarstvo očekuje težak i zahtjevan posao, navodi ona i napominje da je bilo lako zakonom obavezati investitore novih zgrada da prilikom izgradnje primjenjuju mjere energetske efikasnosti i za izgrađeni objekat izvrše energetski pregled i obezbijede energetski sertifikat, bez kojeg se ne može izdati upotrebna dozvola za zgradu.\n“Sad je na redu daleko teži dio posla koji traži nalaženje kreativnih i stimulativnih mjera koje će zainteresovati vlasnike ili korisnike starih zgrada da pristupe velikim i sveobuhvatnim rekonstrukcijama radi energetske sanacije zgrade”, kaže Golićeva i zaključuje:\n“Najveću korist imaće upravo i oni zbog velikih ušteda u utrošenoj energiji tokom korištenja zgrade i znatno poboljšanog komfora korištenja i stanovanja”.\nOtvorena prva na svijetu izložba za pse


SPIPS: Nagrađenom policajcu iz Novog Pazara ugrožen život – Sandzaklive.rs\n0 13,996 2 minuta čitanja\nNagrađivani policajac iz Novog Pazara Ivan Milojević poslednjih dana suočava se sa pretnjama od strane pojedinih kriminogenih grupa, tvrdi u svom saopštenju Sindikat policije i policijskih starešina.\n„Milojević je 2007. godine počeo da, posle završenog SŠUP-a, radi u Novom Pazaru, da bi već naredne godine dobio plaketu tog grada zbog dobrih radnih rezultata. Tri godine kasnije, Ministar unutrašnjih poslova Ivica Dačić ga je lično nagradio, jer je Ivan sprečio (kasnije osuđenog teroristu) da baci ručnu bombu na njegove kolege, a terorista se nalazio i na crvenoj Interpolovoj poternici.\nNakon više uspešnih akcija, 2020. godine je nagrađen od strane sindikata MUP-a plaketom i novčanom nagradom, da bi mu ove godine grad Novi Pazar dodelio plaketu za hrabrost i humanost između ostalog i zbog ovogodišnje zaplene 67,5 kilograma marihuane. I to sve sa platom policajca sa srednjom stručnom spremom. Zaista čudno, kao što je čudno i da se na njegovu potrebu za većom sigurnošću, ne odazivaju njegove starešine“, navodi sindikat u saopštenju.\nKontatuju i da je njegova bezbednost ugrožena i zbog presecanja šverca narkotika i učestvovanja u sprečavanju najtežih krivičnih dela na teritoriji Sandžaka.\n„Kolega Milojević je i vrstan poznavalac kretanja i prilika u lokalnim selafističkim (vehabijskim) krugovima, što tim ilegalnim organizacijama to nikako ne odgovara, te je i to jedan od razloga da se Milojević ne oseća bezbedno. Mislimo da je pored reformi policije, koje ste se veoma odgovorno prihvatili, neophodno sačuvati dragocene kadrove kao što je Ivan, jer oni su nosioci bezbednosti i garanti mira na ovim prostorima.\nPosebno je takav postupak štićenja naših kolega dragocen u višenacionalnim sredinama kao što je Novi Pazar. Jer, mnogi mladi pa i stariji policajci, kada uoče da se služba brine o njihovoj bezbednosti, mnogo su odlučniji u borbi protiv kriminala, što nam je i zajednički cilj“, zaključuje se u saopštenju koje je potpisao predsednik sindikata Blažo Marković. (Nova.rs)


Cveće je na javi sinonim za nešto lepo i mirisno, te je tako „pupoljak“ simbol rađanja, dok je pak „uvenuo cvet“, znak nekog gubitka ili završetka, te prolaznosti i/ili tuge koja je u svačijem životu neminovna stvar u nekom trenutku.\nNa javi se cvećem koje se poklanja nekome, ili koje neko pak dobija na dar, izražava ljubav, i/ili romantika i duboke emocije, ali se cveće određene „vrste“, poklanja i kao znak pažnje poslovnim saradnicima, te kao dar za „useljenje“ u novi dom, a takođe se „venčićima od cveća“ označava ili sreća ili radost dece i mladih, te se pak „vencima od cveća“ može izraziti „saučešće“ zbog nečije smrti ili gubitka.\nSanovnik i sanjarica – tumačenje i značenje sna – šta znači sanjati cveće?\nIako je samo po sebi cveće vrlo lepo, „šareno“ i opojnog mirisa, san u kome je ono dominantan motiv sasvim često ima vrlo negativnu simboliku, ali ona pak nije „isključiva“, i menja se dosta, već zavisno od toga kako se cveće u snu vidi, ili za kakav je događaj ili situaciju „vezano“.\nSanjati da vi u svom snu vidite cveće\nAko ste sanjali da vidite cveće u svom snu, to na javi ima značenje koje je loše i negativno prema većini tumača i sanjarica, te označava da vas očekuje period koji neće biti ni „bajan“ niti radostan i srećan, i da ćete morati da se pomučite za svoje ideale i ambicije, te da vas očekuju velike brige i nevolje, ili stres, razočarenja i gubici u svakom smislu i aspektu života.\nMeđutim, po nekim sasvim suprotnim tumačenjima ovog sna, cveće koje ste u snu videli simbol je vaših prijatelja i bliskih osoba koje imnate kao oslonac i podršku, te da ćete moći da na njih ili računate ili da im sasvim verujete, a kada dođu za vas nepovoljni ili veoma teški dani.\nSanjati da vi berete cveće u svom snu\nUkoliko ste sanjali da se nalazite u nekom „cvetnom polju“ i da berete cveće i od njega pravite ili buket ili „venčić“, na javi implicira da ste vrlo ponosni na svoja zalaganja i trud, i da se dičite baš velikom istrajnošću i nepokolebljivom voljom koju ste pokazali, i da očekujete da se vaši ciljevi i planovi uskoro ostvare, te da se tome radujete, i da želite da osetite svu sreću koju donosi uspeh i napredak.\nPo nekim tumačenjima, ovakav san može da označava da su neki vaši bliski prijatelji ili partner i članovi porodice na vas veoma ponosni, te da ste osoba koja je u društvu vrlo poštovana i voljena pre svega zbog svojih velikih vrlina, ali i zbog nekih vaših osobina koje su izvanredne i sasvim su posebne i upečatljive, onima koji vas poznaju, ili pak ljudima koji vam se otvoreno dive na vrloj i hrabrosti i energiji, kojom baš „umete da zarazite okolinu i da zračite“.\nSanjati kako u snu „mirišete“ neko cveće\nAko ste sanjali da vi u snu mirišete cveće, koje je ili u vazi ili je u buketu, te ste vi sasvim opijeni njegovim mirisom i on vam stvara prijatan osećaj, ili vam „budi“ neka sećanja, na javi implicira i da ste preterano opterećeni i psihički nestabilni i rasejani, a zbog nekih ličnih ili poslovnih muka i briga koje vas vrlo dugo i uporno nerviraju ili „tište“.\nSa druge strane, ovakav san se često tumači i kao „najava“ nekih vaših zdravstvenih problema ili se pak može odnositi na bolest nekog od članova vaše porodice, i da je neophodno da se pazite ili redovno i kontrolišete, te da smanjite stres i nervozu, jer je vrlo moguće da je u pitanju neki teži i ozbiljniji psiho-somatski poremećaj.\nSanjati kako sadite cveće u svom vrtu ili pak u saksiju\nSan u kome vi sadite cveće, ili u saksiju ili u svoju baštu, te ste odabrali i razne boje i razne vrste cveća, ima konotaciju u realnom životu koja je pozitivna i koja označava neke uspehe ili skorije „plodove“ napornog rada i zalaganja, te veliko ushićenje zbog postignuća i napretka u poslu.\nMeđutim, dosta je često tumačanje ovakvog sna koje implicira neki materijalni dobitak, ili poklon od vama drage osobe, te označava da ćete vi biti ili prijatno iznenađeni, i/ili obradovani pažnjom ili nežnošću koju vam neko „od srca“ i pruža.\nSanjati da ste u snu dobili na poklon cveće koje je sasvim uvelo\nKada ste u vašem snu dobili na poklon neko staro i uvelo cveće, koje je i bez mirisa i sasvim je ili suvo ili ružno, ima konotaciju da vam neka osoba želi zlo i da vam se lažno predstavlja kao dobar i odan prijatelj, a kako bi mogla da vam se sasvim „približi“, i da otkrije sve vaše planove ili tajne i da ih vrlo bezobzirno protiv vas i iskoristi, ili da uspehe koji su vaši „pripiše“ sebi lično.\nSa druge strane ovakav san ima značenje koje je simbol nekog završetka ili neminovnog „kraja“, te može simbolizovati neke vaše gubitke ili razočarenja, jer niste uspeli da se ostvarite, ili ste lako i propustili neke povoljne prilike, da napredujete ili da se ostvarite na emotivnom polju, i da se ili kajete, ili „gorko“ žalite zbog takvih svojih propusta.\nSanjati da ste dobili na poklon neki vrlo lep i „bogat“ buket cveća\nUkoliko ste sanjali da ste dobili vrlo lep buket cveća na poklon, bilo kao znak pažnje, ljubavi i/ili poštovanja, to ima u zbilji simboliku da ste vi osoba koja je nekome idol, i da vas ljudi cene ili da vam se dive, te da ste vrlo srećni što imate prave i iskrene prijatelje, i emotivnog partnera koji vas i vrlo voli, ali i razume i poštuje sve vaše potrebe i želje.


ŠALTER ZA PREDUZETNIKE – "ŠTEDITE VREME"\nPrateći aktuelne probleme poslovanja preduzetnika, Privredna komora Beograda je izradila platformu za preduzetništvo, koja podrazumeva tripartitnu saradnju Skupštine Grada, gradskih opština i Komore.\nRad šaltera za preduzetništvo u beogradskim opštinama omogućava preduzetnicima da, u opštini kojoj pripadaju, na brz i jednostavan način, dobiju informacije potrebne za njihovo poslovanje, štedeći svoje vreme odlaskom u nadležne institucije.\nŠalter za preduzetništvo pruža pomoć u primeni relevantnih zakonskih i poreskih propisa i procedura. Informiše preduzetnike o postojećim kreditnim linijama i programima pomoći. Pruža informacije i pomaže preduzetnicima u pripremi poslovnih planova, statističkih i finansijskih analiza, analizi tržišta, privatizaciji. Pomaže u identifikaciji tržišnih mogućnosti u Srbiji i van nje. Informiše preduzetnike o uvoznim i izvoznim procedurama, zahtevima EU i drugih tržišta, carinskim stopama, kvotama. Pruža informacije o odgovarajućim obukama i kursevima za start-ap privredna društva. Pomaže u identifikaciji i proceni poslovnih ideja, na osnovu rezultata istraživanja tržišta. Informiše i pomaže prilikom registracije privrednog društva (izbor najprikladnijeg zakonskog oblika, priprema zahteva za registraciju).\nŠalteri za preduzetnike otvoreni su u deset beogradskih opština, a do kraja 2017. godine planiran je početak rada i u drugim beogradskim opštinama.\nŠalter za preduzetnike, GO Vračar\ntel. (+381 11) 3081 405\nŠalter za preduzetnike, GO Palilula\ntel: 011 3245 233\nmob: 069 5555 056\ntel: 011 3242 452\nmob: 069 8215 837\nŠalter za preduzetnike, GO Voždovac\ntel. (+381 11) 2444 247\nŠalter za preduzetnike, GO Zvezdara\ntel. (+381 11) 3405 630\nŠalter za preduzetnike, GO Čukarica\nTel. (+381 11) 3052 130\nŠalter za preduzetnike, GO Rakovica\nMiška Kranjca 12, 11000 Beograd\ntel. (+381 11) 3051 873\nŠalter za preduzetnike, GO Obrenovac\nVuka Karađiča 74\ntel. (+381 11) 8728 038\nŠalter za preduzetnike GO Savski venac\ntel. (+381 11) 2061 721\nŠalter za preduzetnike , GO Lazarevac\ntel. (+381 11) 812 77 31\nŠalter za preduzetnike , GO Barajevo\ntel. (+381 11) 830 21 05\nŠalter za preduzetnike , GO Grocka\ntel. (+381 11) 850 13 12\nŠalter za preduzetništvo, koji pruža mogućnost preduzetnicima da, u opštini kojoj pripadaju, na brz i jednostavan način, dobiju informacije potrebne za njihovo poslovanje, otvoren je i na Vračaru, zahvaljujući Sporazumu o saradnji te opštine i Privredne komore Srbije.\nSporazum su potpisali predsednik opštine Vračar, Milan Nedeljković i direktor Sektora za preduzetništvo PKS, Branislava Simanić.\nNedeljković je rekao da je ta opština 11. po redu na kojoj se otvara šalter, gde će vračarski preduzetnici moći da na brz, interaktivan način dobiju informacije i završe neophodnu papirologiju.\nTu će, pojasnio je, moći da dobiju potrebne informacije, u vezi sa regulativama u Beogradu, Srbiji, ali i van zemlje, u EU i da na najbrži način, bez odlaska u PKS, Privrednu komoru Beograda ili Gradsku upravu, zadovolji potrebe u blizini svog poslovanja.\n“Na jednom šalteru će dobiti informacije kakvi su zakonski propisi kako bi se lakše snalazili i brže rešavali probleme, kako na početku svog preduzetništva, tako i kada možda budu hteli da promene posao…\nSimanić je objasnila da na šalterima privrednici i preduzetnici mogu da dobiju informacije o poslovanju, kako oni koji tek žele da započnu posao, tako i oni koji već imaju registrovanu delatnost. Foto: Tanjug\nU cilju uspotavljanja efikasne saradnje između privrednika i opštine Grocka, Savet za privredu gradske opštine Grocka inicirao je osnivanje Opšteg udruženja preduzetnika opštine Grocka.\nDanas je, u velikoj sali Skupštine gradske opštine Grocka održana osnivačka Skupština Opšteg udruženja preduzetnika opštine Grocka, koje će delovati kao samostalna, poslovna, interesna, neprofitabilna i nestranačka organizacija preduzetnika sa sedištem na teritoriji opštine Grocka.\nOTVARANJE ŠALTERA ZA PREDUZETNIKE U GO GROCKA\nPrivredna komora Srbije-Privredna komora Beograda, uz podršku Skupštine Grada i Gradske opštine Grocka, otvoriće, 10. po redu, Šalter za preduzetnike u opštini Grocka, u petak, 19. maja 2017. godine, sa početkom u 10 časova, u prostorijama opštine Grocka, Bulevar oslobođenja 39.\nRad šaltera za preduzetništvo u beogradskim opštinama omogućava privrednicima da, u opštini kojoj pripadaju, na brz i jednostavan način, dobiju informacije potrebne za njihovo poslovanje, štedeći svoje vreme odlaskom u nadležne institucije.\nŠalteri za preduzetnike su otvoreni i uspešno rade u gradskim opštinama Obrenovac, Zvezdara, Čukarica, Voždovac, Savski venac, Rakovica, Palilula, Lazarevac i Barajevo.\nFunkcionišu kao „one stop shop“ u smislu nefinansijske podrške postojećim preduzetnicima i onima koji nameravaju da otvore svoju firmu.\nDanas je u Gradskoj opštini Barajevi otvoren Šalter za preduzetnike i potpisan Sporazum o poslovno tehničkoj saradnji opštine Barajevo sa Privrednom komorom Srbije-Privrednom komorom Beograda. Sporazum su potpisali v.d. direktora Privredne komore Srbije-Privredne komore Beorada, Milivoje Miletić i predsednik opštine Barajevo, Slobodan Adamović.\nVI SVEČANA SEDNICA PREDUZETNIČKOG KOLEGIJUMA\nU prostorijama Privredne komore Beograda održana je 6. svečana sednica preduzetničkog kolegijuma. Svetozar Krstić, izvršni direktor je pozdavio prisutne u ime Privredne komore Beograda.Tom prilikom je izrazio nadu da ćemo uspeti da u narednom periodu pokrijemo sve beogradske opštine sa šalterima za podršku preduzetnicima i privredi i da ćemo iskoristiti mogućnost da se u svim beogradskim opštinama osnuju opšta udruženja preduzenika koji će biti povezana sa Zajednicom preduzetnika Privredne komore Srbije Privredne komore Beograda. Programom za razvoj preduzetništva sa Akcionim planom 2017-2020. želimo da postignemo bolje rezultate i da nam saradnja sa Gradom Beogradom bude još uspešnija u narednim godinama naglasio je Krstić. Jednoglasno je usvojen Program Privredne komore Beograda za razvoj preduzetništva sa Akcionim planom 2017-2020. Zaključeno je da Program za razvoj preduzetništva ostaje otvoren za sve dopune u cilju bolje realizacije Akcionog plana.\nOTVOREN ŠALTER ZA PREDUZETNIKE U GRADSKOJ OPŠTINI PALILULA\nDanas je u opštini Palilula otvoren Šalter za preduzetnike, sedmi po redu u okviru aktivnosti koje Privredna komora Beograda realizuje zajedno sa Gradom Beogradom i gradskim opštinama.\nSporazum o saradnji u ovom projektu potpisali su predsednik Privredne komore Beograda, Milivoje Miletić i predsednik gradske opštine Palilula, Aleksandar Jovičić, a svečanom otvaranju Šaltera za preduzetnike prisustvovali su gradski menadžer, Goran Vesić i zamenik gradskog sekretara za privredu, Maja Bajević.\n"Ovo je važan dan za Palilulu, jer otvaramo info biznis centar kao ispostavu Privredne komore Beograda. Za nas je prioritet da uspostavimo što bolje odnose sa privrednicima na našoj lokalnoj teritoriji, kao i da u hijerarhijskom lancu omogućimo što bolje odnose i komunikaciju sa Privrednom komorom Beograda i Sekretrijatom za privredu Grada Beograda. Opština Palilula je servis građana i privrednika, kojima želimo da poklonimo pažnju i da ih negujemo, pružajući im, na jednom mestu, sve informacije neohodne za njihov biznis i dalji rad na teritoriji opštine, uz ogromnu pomoć Privredne komore Beograda", rekao je predsednik gradske opštine Palilula, Aleksandar Jovičić.\nPredsednik Privredne komore Beograda, Milivoje Miletić rekao je da aktivnosti sa lokalnim samoupravama imaju cilj da bolje, potpunije i efiksanije informišu preduzetnike o svemu što je u vezi sa njihovim poslovnim aktivnostima, idejama i planovima. On je istakao da Privredna komora Beograda posebno dobro sarađuje sa Gradom Beogradom i na unapređenju poslovnog ambijenta i organizaciji događaja, koji imaju za cilj da obezbede investitore i unaprede ukupno privređivanje u Gradu.\nGradski menadžer, Goran Vesić rekao je da je plan da svih 17 gradskih opština dobije šaltere za preduzetnike, posle Zvezdare, Obrenovca, Čukarice, Voždovca, Rakovice, Savskog venca i Palilule.\nOn je najavio da će do kraja ovog meseca biti otvoreni šalteri u Lazarevcu i Zemunu, u oktobru na Starom gradu i Mladenovcu, a do kraja godine i u svim preostalim gradskim opštinama.\nPrivreda i uprava ne mogu da budu odvojene, kao što ni Privredna komora Beograda nije entitet za sebe, nego kao beogradska privredna komora i deo Privredne komore Srbije mora zajedno sa lokalnom samoupravom da radi na pomoći privrednicima. Taj zadatak su prepoznali i Grad i Privredna komora Beograda i zato je napravljena jedna od boljih akcija, jer mi moramo da pružimo informacije privrednicima tamo, gde oni dolaze svakodnevno, a opština je takvo mesto, rekao je Vesić.\nKada smo u Privrednoj komori Beograda čuli za ovaj Šalter, koji predstavlja veliku podršku malom biznisu, organizovali smo se i sada imamo svoju asocijaciju, Udruženje preduzetnika Savski venac, rekao je novinarima predsednik ovog Udruženja, Dragan Đorđević.\nPREZENTACIJA PLATFORME ZA RAZVOJ PREDUZETNIŠTVA\nU prostorijama Privredne komore Beograda, dana 06. jula 2016. godine prezentovana je Platforma za razvoj preduzetništva predstavnicima Regionalne privredne komore Sombor i opštine Apatin.\nNakon prezentacije organizovan je obilazak šaltera za preduzetnike na Gradskoj opštini Čukarica i Gradskoj opštini Rakovica.\nKroz saradnju sa gradskim opštinama, Privredna komora Beograda želi da na efikasan način informiše, upozna i obaveštava preduzetnike o svim aktuelnim programima i aktivnostima.\nŠalter za preduzetnike predstavlja instrument podrške preduzetništvu i funkcioniše na šest beogradskih opština, a u planu je da se do kraja godine otvore šalteri za preduzetnike na svim opštinama u Beogradu.\nOvom prilikom dogovorena je pomoć Privredne komore Beograda u smislu implementacije Platforme za razvoj preduzetništva u opštinama okruga i gradu Somboru.\nODRŽANA TRADICIONALNA MANIFESTACIJA "SAVSKE VATRE 2016"\nPrivredna komora Srbije i Privredna komora Beograda su uzele aktivno učešće na tradicionalnoj manifestaciji ’’Savske vatre - Siđi do reke’’, koja je po sedamnaesti put održana u subotu 02.jula 2016.godine na obali reke Save.\nManifestaciju je ispred Ministarstva odbrane i Vojske Srbije otvorio Kapetan bojnog broda Petar Bošković. Prisutnima se ispred obratio i direktor Turističke organizacije Beograda Miodrag Popović jer je manifestacija Savske vatre već nekoliko godina uključene u turističku ponudu Beograda i deo je programa manifestacija Turističke organizacije Beograda.\nNa tradicionalnoj manifestaciji reke, ribe, sporta, kulture, zabave, ekologije, starih zanata, prijateljstva i preduzetništva predstavila su se kulturno umetnička društva iz cele Srbije.\nDODELA SERTIFIKATA POLAZNICIMA POSLOVNOG KURSA ENGLESKOG JEZIKA\nU prostorijama Privredne komore Beograda dodeljeni su sertifikati polaznicima koji su uspešno završili obuku iz engleskog jezika. Privredna komora Beograda je u saradnji sa školom engleskog jezika Memphis realizovala poslovni kurs engleskog jezika za preduzetnike iz Obrenovca i Rakovice.\nSertifikate su uručili Dejan Zrilić, sekretar Zajednice opštih udruženja preduzetnika i Biljana Prokopljević, direktor škole Memphis, čestitajući polaznicima na uspešnom završetku kursa poželeli su im da primenom stečenih znanja unaprede komunikaciju sa inostranim partnerima i time posltignu bolje poslovne rezultate u budućnosti.\nDELEGACIJA KOMORE BEOGRADA POSETILA 5. POSLOVNI SAJAM "CHINA SMART EXPO 2016" U BUDIMPEŠTI\nPrivredna komora Beograda organizovala je, 12. i 13. juna 2016. godine, studijsku posetu Petom poslovnom sajmu privrede NR Kine "China Smart Expo" u Budimpešti.\nSa preko 300 izlagača iz Kine, China Smart Expo organizovan je za internacionalne posetioce i potencijalne partnere, predstavnike sektora malih i srednjih privrednih društava iz zemalja Centralne Evrope. Poseban fokus ove sajamske manifestacije je bio na proizvođačima mehanizacije, automobilske industrije, elektonike, električne opreme, poljoprivrede, metaloprivrede, elektroindustrije, informacionih tehnologija, lake industrije i manufakturnog zanatsva.\nPosebnost ovogodišnjeg Sajma je što su izlagači došli iz različitih kineskih provincija, kao što su Šanxi, Shandong, Guangxi i Ningbo. Takođe, ove godine, poseban akcenat je stavljen na mnogobrojne konferencije, kako bi se svim posetiocima približila trenutna poslovna klima u Kini, kao i mogućnosti za poslovanje.\nPrivredna komora Beograda je nastupila na 10. Međunarodnom i regionalnom sajmu – „SuSajam 2016“, koji se, od 2. do 4. juna, održaо u subotičkoj Hali sportova. Na oko 1.600 kvadratnih metara unutrašnjeg i oko 200 kvadratnih metara spoljašnjeg izložbenog prostora predstavilо se više od 200 izlagača iz sedam zemalja: Mađarske, Rumunije, Hrvatske, Nemačke, Slovenije, Republike Srpske i Srbije.\nUSPEŠAN NASTUP PRIVREDNE KOMORE BEOGRADA NA SAJMU PRIVREDE ZAPADNE SRBIJE U VALJEVU\nPrivredna komora Beograda uspešno je nastupila na 13. Sajmu privrede zapadne Srbije ''SPREG 2016'' u Valjevu, na kojem je učešće uzelo 208 izlagača iz 75 mesta i gradova Srbije i Republike Srpske, kao i iz Kine.\nOvaj najveći sajam u zapadnoj Srbiji otvorila je ministar poljoprivrede i zaštite životne sredine Srbije, gospođa Snežana Bogosavljević Bošković, koja je obišla štandove brojnih izlagača, među kojima i štand Asocijacije kineskih privrednika u Srbiji, na kome je kao partner nastupila Privredna komora Beograda.\nKURS ENGLESKOG JEZIKA ZA PRIVREDNIKE ZVEZDARE I RAKOVICE\nPrivredna komora Beograda, u saradnji sa školom stranih jezika Memphis, organizovala je tromesečni kurs engleskoj jezika za preduzetnike Zvezdare i Rakovice.\nKurs engleskog jezika nemenjen je preduzetnicima različitih profila, koji žele da steknu neophodno i prošire postojeće znanje engleskog jezika potrebno za obavljanje poslovnih zadataka. Koristeći komunikativnu metodu, na kursu će se obraditi teme iz oblasti ekonomije, prava, marketinga kao i opšteg poslovanja.\nPREDSTAVLJANJE GODINE PREDUZETNIŠTVA U PREDUZETNICKOM CENTRU OBRENOVAC\nGodina preduzetništva 2016, trebalo bi da pruži svim sadašnjim i budućim privatnicima finansijsku i stručnu podršku, kao i sigurnost da nisu sami u svojim poslovnim poduhvatima i da doprinese njihovom uspešnom poslovanju i opstanku na tržištu.\nPrivredna komora Beograda je u saradnji sa Regionalnom agencijom za razvoj i evropske integracije, 24. marta 2016. godine, u Preduzetničkom centru Obrenovac održala prezentaciju programa podrške za razvoj preduzetništva u 2016. godini.\nPreduzetnicima Obrenovca su predstavljeni programi za unapredjenje poslovnog okruženja, program za direktnu podršku poslovnom sektoru kao i programi za razvoj preduzetničkog duha.\n17-19. mart 2016.\nGRČKO-SRPSKI POSLOVNI FORUM U SOLUNU (17-19. mart 2016.)\nGrčko-srpska privredna komora, u saradnji s komorskim sistemom Srbije, organizuje posetu privredne delegacije i Grčko – srpski poslovni forum, koji će biti održan u Solunu, periodu od 17. do 19. marta 2016. godine.\nUzimajući u obzir da postoje uslovi da saradnja između Srbije i Grčke bude podignuta na još viši nivo, drugog dana boravka u Solunu, 18. marta 2016, biće organizovan Grčko – srpski poslovni forum. Na forumu će biti predstavljeni privredni i investicioni potencijali Srbije, uslovi i načini poslovanja, kako bi grčkim privrednicima što više približili i bolje ih upoznali s poslovnim okruženjem u Srbiji.\nČlanovi privredne delegacije će imati organizovane poslovne susrete i razgovore s kompatibilnim grčkim poslovnim partnerima, u cilju ostvarivanja dugoročne i uspešne saradnje, jačanja starih i uspostavljanja novih kontakata, kao i razvoja privreda dveju zemalja.\nTroškovi smeštaja sa doručkom u hotelu sa 3* u iznosu od 50 do 60 eura padaju na teret učesnika delegacije, dok troškovi autobuskog prevoza padaju na teret Privredne komore Beograda. Radi blagovremene organizacije Foruma molimo Vas da nam dostavite popunjen prijavni formular najkasnije do 04. marta 2016. godine.\nZa sve dodatne informacije molimo kontaktirajte Zajednicu opštih udruženja preduzetnika, e-mail: dragana@kombeg.org.rs, telefon: 011 2641 355 lok. 146.\nOTVOREN ŠALTER ZA PREDUZETENIKE U OPŠTINI RAKOVICA\nDanas je u Gradskoj opštini Rakovica otvoren Šalter za preduzetnike i potpisan Sporazum o poslovno tehničkoj saradnji opštine Rakovica sa Privrednom komorom Beograda.\nSporazum su potpisali predsednik Privredne komore Beorada, Milivoje Miletić i predsednik opštine Rakovica, Vladan Kocić koji su istakli da je cilj saradnje veće zapošljavanje u ovoj opštini koja je, kako je podsetio njen predsednik, nekada bila industrijska sila. Kocić je rekao da postoji više projekata podrške preduzetništvu, a da je otvaranju Šaltera prethodilo osnivanje Kancelarije za brze odgovore. On je najavio otvaranje šaltera za preduzetnike i u okviru mesnih zajednica, od kojih će prvi biti otvoren uskoro na Vidikovcu.\nPrivredna komora Beograda ima cilj da podrži razvoj kapaciteta domaćih preduzeća za prihvatanje novih znanja i tehnologija i doprinese kreiranju boljeg poslovnog ambijenta, rekao je predsednik Komore grada, Milivoje Miletić. On je istakao da je Privredna komora Beograda zadužena pre svega za kreiranje usluga, koje je potrebno pružiti preduzetnicima iz svih sektora da bi bili konkurentni na tržištu. ”To se najbolje ostvaruje direktnim kontaktom sa privrednicima, a formula saradnje lokalne samouprave, Grada i poslovne zajednice, u cilju podrške preduzetnicima, pokazala se veoma uspešnom”, ocenio je Miletić.\nKURS ENGLESKOG JEZIKA ZA PREDUZETNIKE OBRENOVCA I VOŽDOVCA\nPrivredna komora Beograda, u saradnji sa školom stranih jezika Memphis, organizovala je tromesečni kurs engleskoj jezika za preduzetnike Obrenovca i Voždovca.\nKurs engleskog jezika nemenjen je preduzetnicima različitih profila, koji žele da steknu neophodno i prošire postojeće znanje engleskog jezika potrebno za obavljanje poslovnih zadataka. Koristeći komunikativnu metodu na kursu će se obraditi teme iz oblasti ekonomije, prava, marketinga kao i opšteg poslovanja.\nSASTANAK SA PREDUZETNICIMA ZVEZDARE\nU velikoj sali GO Zvezdara održan je sastanak sa preduzetnicima na temu "Problemi u poslovanju preduzetnika na terioriji GO Zvezdara".\nPreduzetnici su istakli niz problema koji utiču na njihovo poslovanje, među kojima su problemi vezani za nesporovođenje zakonske regulative u potpunosti, kao i da je u proteklom periodu došlo do drastičnog smanjenja prometa gotovine u svim delatnostima, što direktno utiče na likvidnost preduzetnika. Diskutovano je i o modelima saradnje sa bankarskim sektorom u cilju unapređenja izvora finiansiranja preduzetnika.\nSASTANAK SA PREDUZETNICIMA OBRENOVCA\nU organizaciji Zajednice opštih udruženja preduzetnika Privredne komore Beograda u prostorijama Preduzetničkog centra Obrenovca 26. januara 2016. godine održan je sastanak sa preduzetnicima Obrenovca.\nSastanku su prisustvovali predstavnici Zajednice preduzetnika Privredne komore Beograda, predstavnica Zajednice preduzetnika Privredne komore Srbije kao i predstavnica Skupštine Grada. Preduzetnici su prisutne upoznali sa problemima sa kojima se suočavaju u poslovanju. Istaknut je problem sive ekonomije, nedovoljan nivo saradnje sa lokalnom samoupravom, nelikvidnost i parafiskalni nameti koji u mnogome opterećuju poslovanje preduzetnika u Obrenovcu.\nKURS ENGLESKOG JEZIKA ZA PREDUZETNIKE OBRENOVCA\nPrivredna komora Beograda, u saradnji sa školom za strane jezike Memfis, organizovala je kurs engleskog jezika za preduzetnike Obrenovca, 22. januara 2016. godine, u prostorijama Preduzetničkog centra Obrenovac.\nTromesečni kurs engleskog jezika biće organizovan i za preduzetnike Voždovca.\nU OPŠTINI VOŽDOVAC PREDSTAVLJEN PROGRAM PODRŠKE MALIM PREDUZEĆIMA ZA NABAVKU OPREME U 2015. GODINI\nPrivredna komora Beograda, u saradnji sa Regionalnom agencijom za razvoj i evropske integracije Beograd i Gradskom opštinom Voždovac, predstavila je programe podrške sektoru malih i srednjih preduzeća (MSP) za 2016. godinu. Sektoru MSP će u narednoj godini biti na raspolaganju program konkurentnosti Evropske unije COSME, kao i sredstva iz Programa podrške malim preduzećima za nabavku opreme. Program COSME traje od 2014. do 2020. godine i ima budžet od 2,3 milijarde evra.\nPrivredna komora Beograda, Grad i lokalna samouprava Obrenovca spremni su da pomognu preduzetnicima u ovoj gradskoj opštini u rešavanju svakodnevnih, ali i drugoročnih problema u poslovanju, najavljeno je danas u Obrenovcu.\nNa sastanku sa preduzetnicima i predstavnicima preduzeća u Industrijskoj zoni u Obrenovcu učestvovali su predsednik Privredne komore Beograda, Milivoje Miletić sa saradnicima, član Veća Beograda, Dragomir Petronijević, predsednik opštine Obrenovac, Miroslav Čučković sa saradnicima, sekretar Preduzetničkog centra Obrenovac, Milomir Popović i drugi.\nU cilju informisanja privrednika o aktuelnim programima finansiranja, u Preduzetničkom centru Obrenovac, predstavljen je Program podrške malim preduzećima za nabavku opreme u 2015. godini, koji realaizuje Ministarstvo privrede u saradnji sa Nacionalnom agencijom za regionalni razvoj i pet odabranih poslovnih banaka. Program su predstavile Ljiljana Marković, viši stručni saradnik i Jelena Grbić, stručni saradniku u Regionalnoj agenciji za razvoj i evropske integracije. Istaknuto je da se radi o kombinaciji javnih i privatnih sredstava i da je cilj programa povećanje konkurentnosti segmenta mikro i malog biznisa, kroz dodelu bespovratnih sredstava za pokriće dela troškova za nabavku proizvodne opreme.\nTRIBINA O POREZIMA U PREDUZETNIČKOM CENTRU OBRENOVAC\nPrivredna komora Beograda održala je, u prostorijama Preduzetničkog centra Obrenovac, tribinu pod nazivom "Preduslovi za optimizaciju poreskih obaveza preduzetnika". Na tribini je bilo reči o mogućnostima i ograničenjima pri registraciji delatnosti preduzetnika u APR-u, kako preduzetnik koji je paušalno oporezovan može da utiče na visinu svoje poreske osnovice, pravu i obavezama koje preduzetnik može da ostvaruje na osnovu zakona.\nOTVOREN ŠALTER ZA PREDUZETNIŠTVO U OPŠTINI VOŽDOVAC\nU Gradskoj opštini Voždovac danas je otvoren Šalter za preduzetništvo u okviru projekta podrške malom i srednjem privatnom biznisu, koji zajedno realizuju Grad, Privredna komora Beograda i lokalne samouprave.\nMiletić je naveo da čak 50 odsto preduzeća ne preživi prve tri godine poslovanja i ukazao da su one funkcije i oblasti poslovanja u kojima preduzetnici imaju najviše problema pravo mesto za delovanje. U Privrednoj komori Beograda imamo organizovanu ekipu ljudi za obuku preduzetnika kao i za pružanje svih neophodnih informacija u funkciji razvoja privrede Grada, istakao je Miletić.


Petković: Izjava Vjose Osmani o ZSO apsurdna - Medija centar\nPetković: Izjava Vjose Osmani o ZSO apsurdna\nU moru apsurdnih izjava prištinskih političara, prvo mesto zauzima poruka Vjose Osmani, da je Кosovo ispunilo sve svoje obaveze i sporazume iz dijaloga, a potom izjava da nikada neće formirati Zajednicu srpskih opština, onako kako je dogovoreno u Briselu, poručio je direktor Kancelarije za KiM Petar Petković.\n“Ta izjava, pored toga što je potpuno besmislena, pokazuje pravo lice političara u Prištini, koji misle da je Briselski sporazum švedski sto sa koga mogu da uzmu ono što im odgovara i čije odredbe mogu u hodu menjati i proizvoljno tumačiti”, navedeno je u saopštenju dostavljenom medijima.\nPetković je istakao da je upravo Beograd taj koji je ispunio sve svoje obaveze i kredibilan je i strpljiv partner u procesu dijaloga, dok Priština osim ZSO, odbija da sprovede i sporazume iz domena energetike, odbija saradnju po pitanju rešavanja sudbine nestalih i iznova postavljanove uslove kako bi potpuno obesmislila dijalog kao proces za rešavanje svih otvorenih pitanja i put ka normalizaciji odnosa.\n“Ipak, važno je da je Vjosa Osmani konačno priznala da je ZSO u Briselu dogovorena sa svim izvršnim ovlašćenjima i jasnom strukturom i da upravo u tome leži razlog zbog kog Priština odbija njeno formiranje skoro devet godina”, dodaje se.\n“Nadam se da je Osmanijeva čula tokom prethodnih dana i posete visokih zvaničnika EU, SAD i Velike Britanije regionu da dogovori moraju da se poštuju i da će joj, kada procesuira te informacije, biti jasno da ne može večno bežati od ispunjavanja svojih obaveza”, zaključuje se u saopštenju direktora Kancelarije za KiM.


Na Balkanu smišljena aplikacija koja otkriva da li dete liči na mamu ili na tatu\nU većem delu odrastanja dete menja svoj lik, pa tako liči na mamu, tatu, ali i ponekog rođaka. Uglavnom su one slatke prepirke kada se dede rodi na koga zapravo liči ili nakoga bismo želeli da liči. Ovu dilemu rešili su hrvatski IT stručnjaci. Oni su smislili aplikaciju koja daje odgovor na pitanje koje muči sve roditelje i rodbinu – na koga dete liči, javlja Hrvatska radio-televizija (HRT).\nMnogo je aplikacija koje rade po sličnom principu koje, recimo, pokazuju kako ćemo izgledati u starosti. Ipak, iza zabavnog sadržaja krije se složena tehnologija, koja postaje sve važnija u svetu. Ukoliko Hrvatska na vreme uskoristi svoj potencijal, mogla bi postati vodeći centar za razvoj veštačke inteligencije unutar Evropske unije, navodi HRT.\nOdgovor na ovo večito porodično pitanje liči li dete na mamu ili na tatu može rešiti aplikacija na mobilnom telefonu, a postupak je vrlo jednostavan; potrebno je snimiti fotografije na kojima se jasno vidi lice bebe i oba roditelja, a sve drugo računa algoritam koji upoređuje tri glavne karakteristike: nos, lice i oči.\nAplikaciju je razvijala godinu i po dana IT kompanija Infinum, uz pomoć veštačke inteligencije. Iako je rezultat ovog istraživanja zabavni sadržaj, iz njega su se razvile druge praktične aplikacije koje se koriste u medicini oko skeniranja rengenskih slika ili saobraćaju kada su zamućene registraske oznake. Vlada Hrvatske, dodaje HRT, prepoznala je važnost ove IT grane i osnovala radnu grupu za njen razvoj, sa planom da Hrvatsku pozicionira kao centar razvoja veštačke inteligencije u EU, prenosi Danas.\nTagovi: aplikacija - Hrvatska - lik bebe - roditelji


Peskov: Sastanak Putina i Trampa u Parizu biće "u hodu" - Istinito.com - Ne budi ovca!\nPočetna > Svijet > Peskov: Sastanak Putina i Trampa u Parizu biće “u hodu”\nPeskov: Sastanak Putina i Trampa u Parizu biće “u hodu”\n6. Novembra 2018. Istinito66Leave a Comment on Peskov: Sastanak Putina i Trampa u Parizu biće “u hodu”\nDo sastanka u Parizu ruskog i američkog predsednika, Vladimira Putina i Donalda Trampa, će doći ali samo “u hodu”, izjavio je portparol Kremlja, Dmitrij Peskov.\n“Strane su se saglasile da će biti teško organizovati potpuni sastanak (Putina i Trampa) tamo (u Parizu). Ipak, oni će se sastati u hodu, na ovaj ili onaj način, a tada će se saglasiti o tome kada mogu da se sastanu sledeći put i zaista razgovaraju”, rekao je Peskov, prenosi Tass.\nRuska agencija navodi da je Peskov kazao i da će se obojica predsednika pojaviti i na predstojećem samitu G20 u Argentini i naglasio da bi oni u Parizu mogli da razmotre taj susret kao priliku za pravi sastanak.\nRuska agencija ranije je izvestila da je Peskov kazao da će Putin i Tramp održati kratak sastanak u Parizu 11. novembra na marginama komemorativnih događaja u Parizu na 100. godišnjicu primirja kojim je okončan Prvi svetski rat.\nOn je, kako je Tass tada izvestio, rekao da promena formata sastanka nije povezana sa bilo kakvim neslaganjima ili drugim problemima u bilateralnim odnosima.\n“U ovom slučaju, razlog nisu neslaganja, već je to zbog formata multilateralnih događaja posvećenih 100. godišnjici završetka Prvog svetskog rata. Ovaj format ne dozvoljava da se dvojica predsednika sastanu u punom formatu. Zbog toga je odlučeno da će imati kratak sastanak i dogovoriti se kada će održati kompletan sastanak”, rekao je Peskov.\nRojters je ranije preneo da je Tramp izjavio da se “verovatno neće” sastati sa ruskim predsednikom u Parizu.\nNavođeno je da je Tramp poručio da će se sa Putinom sastati na samitu G20 u Argentini koji se održava od 30. novembra do 1. decembra.\nETF u Banjaluci bolonjcima oduzima status studenta\nZavod iz RS protiv skupih cijena vozačkih ispita\nPočeli predsjednički izbori u SAD\nŠri Lanka: U poplavama poginulo 146 ljudi, pola miliona raseljeno


Dodeljeni Zeleni i Crni list - Vesti - HSE Portal\n30. Apri. 2016.\nEKOLOŠKI magazin "Čekajući vetar" drugog programa Radio Beograda i Pokret gorana Vojvodine, dodelili su u utorak u Sremskim Karlovcima tradicionalna priznanja za očuvanje prirode i životne sredine "Zeleni list" i "Crni list".\n"Zeleni list" je dobila akcija "Jedno drvo za jednog ratnika" koju realizuju Uprava za izvršenje krivičnih sankcija Ministarstva pravde, JP "Srbijašume" i beogradski Šumarski fakultet. U okviru nje će, u znak sećanja na srpske ratne žrtve, biti posađeno 1,3 miliona stabala mekih lišćara.\nIstim priznanjem je za pomoć Srbiji u saniranju posledica poplava nagrađena Ambasada Japana u Beogradu, Pokret gorana Srbije je nagrađen za 55 godina uspešnog rada, Kompanija "Fijat Krajsler" za akciju "Recikliranje je kul", a "Alternativa za bezbednije hemikalije - AlHem".\nZa organizaciju Ekološkog festivala u Nišu, "Zeleni list" dobili su tamošnji Centar za profesionalni razvoj u obrazovanju, Scena "Of teatar" i JKP "Medijana", dok je za najveći broj roda na jednom mestu nagrađeno Udruženje građana "Taraške rode" iz Taraša.\nNajzad, "Zeleni list" dodeljen je i Draganu Pečurici iz Bačke Topole za aktivnu borbu protiv zagađenja vazduha, Ranku Šćekiću iz Uba za proizvodnju briketa od ugljene prašine i Milutinu Dražiću za projekat pošumljavanje Srbije na omladinskim radnim akcijama tokom nekoliko decenija.\nOPOMENA SANITARNOJ INSPEKCIJI\n"CRNI list" koji se dodeljuje onim koji najmanje brinu o zaštiti životne sredine, ove godine dobila je Republička sanitarna inspekcija zbog, kako je obrazloženo, nedoslednosti u sprovođenju Zakona o zaštiti stanovništva od izloženosti duvanskom dimu.\n17. April 2021. // ZŽS - Srbija\nPrva konferencija, na kojoj je predstavljen Nacrt Programa zaštite vazduha u Republici Srbiji sa akcionim planom koji se izrađuje uz podršku Evropske unije u okviru projekta IPA 2014 „Razvoj okvira za usklađivanje sa zakonodavstvom EU u oblasti vazduha, hemikalija i horizontalnih pitanja“, održana je danas uz...


Samsung Galaxy S11e bi mogao imati dva ekrana - BIGportal.ba\n25 Septembra, 2019 25 Septembra, 2019 033\nSamsung, poput svih drugih proizvođača telefona, razmatra veliki broj dizajna za svoje nove uređaje koji će biti deo portfolija kompanije u narednim godinama. Zahvaljujući najnovijim patentima, imamo uvid u ono što južnokorejska kompanija razmatra kao potencijalno rešenje u budućnosti.\nSajt LetsGoDigital je na osnovu patenata koji su se pojavili, kreirao koncept rendere dolazećeg telefona sa dva ekrana. Patent, na osnovu kojeg su napravljeni renderi, nosi jednostavan naziv “elektronski uređaj”.\nGlavni displej ovog Galaxy telefona je tamo gde se i očekuje, s tim što Samsung nastavlja da smanjuje okvire. Renderi sugerišu ravan ekran, a ne zakrivljen kakav se može videti u najjačim modelima iz Galaxy S serije. Zbog toga se veruje da će biti u pitanju Galaxy S11e model.\nRadikalna izmena je primetna kada se telefon okrene, a sekundarni displej je smešten na poleđini uređaja. Ekran zauzima oko 60 procenata dostupnog prostora, dok bi preostali prostor trebalo da služi za bolje regulisanje odvođenja toplote, ali i kao mesto za postavljanje prstiju a da se ekran pri tome ne zamrlja.\nOvo svakako neće biti prvi telefon sa dva displeja, a čak ne bi bio ni prvi Samsungov model sa dva ekrana. Galaxy Fold već ima interni i eksterni ekran, tako da je pomenuta tehnologija već u komercijalnoj upotrebi.\nOstaje samo da se vidi da li će Samsung implementirati tehnologiju u telefon za narednu godinu, kada bismo mogli imati Galaxy S11 model sa dva ekrana.\nValverde se oglasio o novoj povredi Mesija


Cupra Formentor i Polestar 2 zaradili pet zvezdica na EuroNCAP testu sudara - Auto Republika\nMaksimalni rezultati za španski i švedski model, sa čak dva postignuta rekorda.\nCupra Formentor se sjajno poneo na EuroNCAP testu. Cuprin automobil je briljirao na polju zaštite odraslih putnika sa do sada neviđenom ocenom od neverovatnih 93%! To je ujedno i novi rekord na ovom testu!\nFormentor je bio odličan i kod zaštite dece gde je pokupio 88%, dok je za sisteme aktivne bezbednosti dobio 80%. Što se tiče zaštite ugroženih grupa u saobraćaju (pešaka i biciklista), španski krosover stigao je do 68%, i u ovom segmentu bi sigurno trebalo da ostvari napredak u budućnosti. Ukupno, maksimalnih pet zvezdica za Cuprin četvorotočkaš.\nDrugi testirani automobil bio je električni model Polestar 2. On je uspeo da ubeleži jedan novi rekord, odnosno da ga izjednači u sferi zaštite dece gde je ostvario 89%, isto koliko i VW ID.3. Kada je reč o odraslim putnicima Polestar 2 zaradio je visokih 92%, dok je bezbednosna oprema donela dobila 86%.\nŠvedski model je indeksirao i 80% za zaštitu biciklista i pešaka, a ocena bi bila i viša da AEB funkcioniše pri vožnji unazad. Dakle, i ovaj automobil je dobio maksimalnih pet zvezdica na EuroNCAP testu.\ntags: Cupra Formentor Euro NCAP Polestar 2\nprevious Šef JLR-a ubeđen da ih problemi sa kvalitetom koštaju oko 100.000 prodatih vozila na godišnjem nivou\nnext Proglašeni finalisti izbora za "Svetski automobil godine"


Skup najuticajnijih građevinskih kompanija u Beču\nTanjug 5. juna 2019. 07:43\nBEČ – U Beču su se okupile najuticajne građevinske kompanija iz celog sveta, a na skupu koji tradicionalno organizuju Austrijska privredna komora i Evropska preduzetnička mreža Austrije rezultate u oblasti savremene gradnje je predstavila i srpska „BK group – Dana holdings“.\nTema ovogodišnjeg skupa koji je okupio oko 600 kompanija je „Future of Building“ („Budućnost gradnje“), a učesnici manifestacije su uključeni u radionice „Zelena gradnja“, „Gradnja i građevinski materijal budućnosti“ i „Digitalizacija, povezane zgrade i augmentativna stvarnost“, saopštila je BK grupa.\nKako se navodi, akcenat je na „smart gradovima“, odnosno na primeni smart tehnologija, koje grupacija Dana holdings uveliko primenjuje, a primer za to je projekat „Minsk world“ u Belorusiji.\n„Sve što je najsavremenije i najkvalitetnije u oblasti građevinarstva, vodeći pritom računa o zaštiti životne sredine, ugrađujemo u naše objekte koje podižemo od Austrije i Nemačke, preko zemalja bivšeg Sovjetskog Saveza, pa do Ujedinjenih Arapskih Emirata“, rekao je Simon Dragomir Karić, potpredsednik kompanije Dana holdings.\nOn dodaje da je na skupu u Beču imao niz susreta sa predstavnicima velikih građevinskih korporacija zainteresovanih za ono što Dana holdings radi širom sveta.\n„Meni je čast da mogu da predstavim naša dostignuća u oblasti građevinarstva, koja su veoma zapažena, i što mogu kolegama iz svetskih kompanija da ukažem na ono što smo mi već inkorporirali u naš sistem rada i čime su građani više nego zadovoljni“, rekao je Karić.\nProšlogodišnji bruto obrt Dana holdingsa procenjen je na 33 milijarde dolara, a trenutno vode posao čiji je portfolio oko 20 milijardi dolara, što je preko 10 miliona kvadratnih metara stambenog prostora, biznis centara, bolnica, aerodroma…\nKazao je i da predstvanici „BK group – Dana holdings“ u svakoj prilici potencijalnim stranim investitorima ukazuju na to da je Srbija postala idelano mesto za ulaganja i da je predsednik Aleksandar Vučić obezbedio takvu političku i ekonomsku klimu koja odgovora i najzahtevnijim kompanijama, navodi se u saopštenju.


Slack je kompanija zaslužna za razvijanje najbrže rastuće biznis aplikacije svih vremena koja poslovnim korisnicima omogućava da četuju u realnom vremenu. Ovaj uspešni startap sa centralom u San Francisku, otvorio je u međuvremenu kancelarije u Njujorku, Melburnu, Vankuveru, Londonu i Dablinu i to u prostorima nekadašnjih industrijskih objekata s enterijerima koji poštuju originalno nasleđe.\nArhitekte iz biroa Dubbeldam Architecture + Design osmislile su koncept „komunikacionih niti“ koje su oživele kroz linearne geometrijske forme koje se protežu kroz ceo prostor, kao što je izlomljeno linijsko osvetljenje ili vidljivi kablovi na zidovima i plafonima u raznim bojama koje su omaž tekstilnoj industriji, odnosno, mašinama koje su razvlačile konac. U isto vreme ove niti na sjajan način predstavljaju i samu srž ove kompanije a to je komunikacija.\n#akusticni paneli #Dubbeldam Architecture + Design #enterijer kancelarija #enterijer poslovnog prostora #fabrika tekstila #kablovi u boji #kancelarijski prostor #konac #linijska rasveta #slack


Fudbal - Željko Stajčić novo pojačanje „brzog voza“\nŽeljko Stajčić novo pojačanje „brzog voza“\nNapisano u kategoriji Fudbal, 19 januara, 2014\nPosle provedenih četiri sezonae u Dolini napadača Željka Stajčića (23 god.) je odlučio da napusti klub i da se vrati u matični klub sa Tamiša i da mu pomogne u pohodu ka Prvoj ligi. Popularni Stajka bio je jedan od nosilaca igre Padinaca u sezoni kada su ostvarili ulazak u prvoligaško društvo. Mladi fudbaler ponikao je u školi fudbala Dinama gde je prošao sve selekcije i nastupao za mladu selekciju Vojvodine.\nU seniorskoj karijeri pored Dinama kasnije je nastupao za Dolinu, a igrao je u inostranstvu gde je proveo šest meseci u Omanu odakle se vratio ponovo u Dolinu i sa kojom je ostvario istorijski uspeh ulazak u Prvu ligu. U prvoligaškoj premijeri povreda u prvom kolu protiv Sinđelića i oporavak koji je duže trajao dosta je uticao povratak Stajčića u tim i odigrao je samo osam mečeva, a tek poslednjim mečevima pokazao je da je povreda prošlost.\n„Nisam imao sreće već u prvom kolu imao sam peh i posle povrede oporavak je dugo trajao, ali sada je sve u redu i želim da zaboravim proteklih šest meseci. Posle svega sada želim da se dobro spremim i vratim u formu i da pružam igre koje sam pružao pre godinu dana kada smo ostvarili veliki uspeh sa mojim sada bivšim klubom“\n– kaže Stajčić.\nPosle četiri lepih godina provedenih u Padini vratili ste se u matični klub.\n„Za Dolinu me vežu lepe uspomene u kojoj sam imao odlične uslove, ali presudila je želja da se vratim u matični klub koji ove godine želi i ima realne ciljeve da se plasira u Prvu ligu. Posle razgovora sa predsednikom Kovačom nije bilo problema oko mog odlaska i izašao je u susret mojoj želji da mogu da promenim sredinu. Želim da mu se zahvalim na tome i da istaknem da je još jednom pokazao da je veliki čovek i predsednik kakvog bi mnogi klubovi poželeli“\nVaš povratak u „brzom vozu“ je iznenađenje za ljubitelje fudbala u gradu na Tamišu i u nastavku sezone dosta se očekuje od vas da pomognete u borbi za prvo mesto.\n„Na poziv ljudi iz svog grada i matičnog kluba nisam se puno dvoumio, jer su na čelo kluba ambiciozni ljudi koji žele da stvore jak tim koji će pokušati u nastavku sezone zajedno samnom da ostvari plasman u viši rang. Dobro poznajem sve igrače u klubu i verujem da možemo do samog vrha u prolećnom delu sezone“\nPre dolaska i „brzi voz“ bilo je dosta klubova u Srbiji i van zemlje koji su želeli da vas angažuju.\n„Tačno, bilo je dosta razgovora i ponuda, ali sam odlučio da se vratim i mislim da sam izabrao najbolje rešenje. Sada mi je osnovni cilj da se što bolje pripremim i da dobrim igrama i golovima opravdam moj dolazak“\n– dodaje Stajčić.\nTrener Goran Mrđa izvršiže prozivku 21.januara u 12 časova kada će prvog dana pored povratnika Željka Stajčića biti još nekoliko novajlija u timu „brzog voza“ koji će konkurisati za „plavo-beli“ dres.


Zvezdan Terzić: „Ciljevi premašeni, a stiže i četvrta titula u nizu!“ – Sport – Dnevni sportski list\n17. јануара 2021. 12:31 AM\nSumirajući godinu na izmaku, generalni direktor FK Crvena zvezda Zvezdan Terzić poručio je da su svi koji vole Zvezdu u 2020. godini imali mnogo razloga za zadovoljstvo, te da je klub premašio sve svoje ciljeve, pre svega na sportskom planu.\nOn je na tradicionalnoj svečanosti „Crveno-belo veče“, ove godine održanoj na klupskoj televiziji, sumirao godinu na izmaku.\n„U junu mesecu radovali smo se osvajanju šampionske titule posle velikog prekida, koji se desio zbog pandemije kovida 19. To je treća šampionska titula zaredom. Pre par dana smo završili jesenji deo našeg fudbalskog šampionata, gde smo ubedljivo prvi sa devet bodova prednosti u odnosu na najbližeg pratioca. Sa dubokim uverenjem mogu da pošaljem poruku svim navijačima da ćemo osvojiti i četvrtu šampionsku titulu zaredom, kao što smo i u kvalifikacijama ispunili naš cilj, a to je plasman u grupnu fazu Uefa takmičenja“, istakao je Terzić.\nOsvrnuo se generalni direktor najtrofejnijeg srpskog kluba i na izostanak publike na tribinama stadiona ”Rajko Mitić“, ali i izneo očekivanja od dvomeča sa Milanom.\n„Nažalost zbog koronavirusa nismo mogli da igramo naše utakmice pred publikom i uživamo u podršci sa tribina našem timu, da je tako bilo nesumnjivo je da bi rezultati bili još bolji. Imali smo hendikep da zbog novog modela takmičenja nismo mogli da imamo revanš protiv Omonije. Posle tamošnjeg rezultata 1:1, ne postoji sumnja da bismo prošli tu prepreku i plasirali se u plej-of gde nas je čekao dvomeč sa Olimpijakosom, koji je naš veliki dužnik, iako nam je bratski klub, gde smo imali veliku šansu da se i po treći put plasiramo u Ligu šampiona“.\n„To su sportski rezultati na koje smo izuzetno ponosni, kada se tome dodaju neverovatni uspesi koje smo ostvarili u grupnoj fazi Lige Evrope, gde smo osvojili rekordnih 11 bodova i ponovo obezbedili evropsko proleće, gde nas čekaju mečevi protiv evropskog velikana Milana 18. i 25. februara. Nadam se da ćemo uz prisustvo publike iz tog dvomeča pokušati da izađemo kao pobednici“.\nNije krio Terzić da se klub suočavao sa brojnim problemima usled pandemije, ali da je i pored toga za svaku situaciju našao adekvatno rešenje i ređao uspehe.\n„Verovali smo u mnoge stvari koje mnogima nisu realno izgledale, međutim rušili smo postavljene ciljeve, ogromnim koracima smo išli ka ostvarenju najluđih snova i želja naših navijača. Verujemo da možemo da budemo ozbiljan protivnik velikom Milanu i verujemo da možemo i da prođemo.“\nSve što smo učinili na sportskom planu je pratilo ili je trebalo da prati i na poslavnom planu, međutim zbog korone ceo svetski fudbal i sistem je pretrpeo velike gubitke, čega smo svi svedoci, podvukao je Terzić.\n„Mi smo se trudili da ostvarimo sve zacrtane sportske ciljeve, iako smo imali mnogo problema sa finansijske strane, vezano za likvidnost, s obzirom da smo zbog korone direktno izgubili 20, a možda i 30 miliona evra. Međutim uspeli smo da iservisiramo sve naše obaveze, da ozbiljna crveno-bela mašinerija koja mnogo košta, 30 miliona evra godišnje, funkcioniše bez problema i da ostvarimi zacrtane ciljeve“\n„Sve ostalo što se tiče infrastrukture i Omaldinske škole, nadam se da ono gde smo možda malo u deficitu da ćemo nadoknaditi u narednoj sezoni. Mogu da poželim srećnu Novu godinu svim prijateljima našeg kluba i da im obećam da budu bezbrižni, da ćemo i u narednoj sezoni učiniti sve da oni budu srećni i zadovoljni i ponosni što su navijači Crvene zvezde“, zaključio je Terzić.


Rakić posetio selo Grebnik kod Kline, pomoć za pet povratničkih porodica - Kosovo Online\n23. April 2021. • 15:52\nMinistar za zajednice i povratak Goran Rakić posetio je danas povratničko selo Grebnik kod Kline i uručio pet pumpi za vodu za porodice koje ovde žive i kojima će ova pomoć značiti kako bi njihova domaćinstva mogla da koriste vodu iz bunara, koje imaju u dvorištima.\nU saopštenju za javnost se ističe da se Rakić u razgovoru sa okupljenim meštanima upoznao sa problemima koji ih muče i načinima rešavanja istih.\n”Došao sam ne samo da vam donesem pumpe za vodu koje ste tražili, već i da vam kažem da sam ja lično i moji saradnici svakodnevno tu za vas, da zajedno nalazimo načine da u budućnosti stvorimo povoljnije uslove za život u povratničkim mestima. Svestan sam činjenice da to nije nimalo lak posao zato i tražim od vas da u tom poslu zajedno budemo jer smo svi mi na istom zadatku. Zadatak nam je da vi koji ste ovde na svom imanju tu i ostanete i da na taj način pošaljemo jasnu poruku onima koji žele da se vrate, da to što pre i učine”, kazao je ministar Rakić.\nOn je ponovio da je ovim vidom pomoći danas pomognuto pet porodica, ali da će se u narednom periodu raditi na realizaciji prioritetnih zahteva.\nNakon obilaska povratnika u selu Grebnik, ministar Rakić je zajedno sa zamenicom gradonačelnika Severne Mitrovice Adrijanom Hodžić obišao bošnjačke porodice selu Dobruša, u opštini Istok.\nPrilikom obilaska porodica, Rakić im je obećao rekonstrukciju pet kuća kako bi imali adekvatnije uslove za život.\n”Uslovi u kojima danas živite su mi bili jasan pokazatelj da moramo da vam pomognemo. Ministarstvo za zajednice i povratak će vrlo brzo pokrenuti proceduru za rekonstrisanje vaših kuća. Moja obaveza je da pomažem svim zajednicama na Кosovu i kada imam mogućnost ja to vrlo rado i činim”, rekao je Rakić.\nZamenica gradonačelnika Severne Mitrovice Adrijana Hodžić se zahvalila ministru Rakiću što ima sluha kada je u pitanju pomoć bošnjačkoj zajednici i kazala da je ovo veliki i dobar gest za njih, jer porodice kojima će se rekonstruisati kuće žive u teškim uslovima i od sopstvenih sredstava to ne bi mogle da učine.\n”Drago mi je što smo danas saopštili dobru vest ovim porodicama. Na ovaj način smo im pokazali da nisu sami i da ćemo uvek biti tu da im pomognemo. Velika zahvalnost ministru Rakiću na ovako plemenitom delu”, poručila je Hodžić.\nPovranici u Кlini i bošnjačke porodice u Dobruši kod Istoka su danas izrazile zahvalnost na poseti, pomoći ali i saslušanju njihovih zahteva.\nGoran Rakić Ministarstvo za povratak i zajednice povratnici Adrijana Hodžić Klina Istok Bošnjaci\nBravo i dobro dosli opet na svoje. 👍\nRakić čestitao Dan turske zajednice na Kosovu\nMinistar za zajednice i povratak Goran Rakić naveo je je u čestitki povodom Dana turske zajednice na Kosovu, da će podstaći sve projekte koji će doneti dobrobit i unaprediti položaj te zajednice.\nRakić: Dve zgrade sa 500 stanara u Severnoj Mitrovici dobijaju novu fasadu


Razgovor o socijalističkoj osnovnoj školi i reformi obrazovanja – Oktobar\nRazgovor o socijalističkoj osnovnoj školi i reformi obrazovanja 🗓\n12. 03. 2019. from 19:00 to 21:00\nKrajem prošle godine Sanja Petrović Todosijević objavila je naučnu monografiju OTEĆEMO SVETLOST BUČNOM VODOPADU. Reforma osnovnoškolskog sistema u Srbiji 1944-1959. Zadovoljstvo nam je da vas pozovemo na razgovor o pojedinim temama koje ova knjiga otvara, kao što su modeli na osnovu kojih su posle Drugog svetskog rata formulisane obrazovne reforme, način na koji su obrazovani učitelji i učiteljice u socijalizmu, rodna struktura prosvetnog kadra, i mogućnosti društvene mobilnosti koje su kroz obrazovne politike otvorene.\nO svojoj knjizi govoriće Sanja Petrović Todosijević, a razgovor će moderirati Milena Životić Ilić i Nađa Duhaček iz Grupe O.\nNakon razgovora knjiga će biti na prodaju.\n“Razgovori O” čine seriju susreta, predavanja i razgovora o temama i inicijativama iz oblasti formalnog i neformalnog obrazovanja, kroz koje nam je cilj da stvorimo prostor za razmenu ideja i primera dobrih praksi.\nMeđu dosadašnjim temama Razgovora O pričalo se o reformi obrazovanja kroz neformalne projekte (gost: Relja Dereta), angažovanim filmovima u nastavi građanskog vaspitanja kroz Slobodnu Zonu u školama (gost: Rajko Petrović), igri i Lego projektima kao koraku ka nauci (gost: Alen Piljak), Vikimediji i konceptu “slobodnog znanja” (gosti: Ivana Madžarević i Marija Gajić), inicijativi Nauka je ženskog roda (gosti: Nađa Duhaček i Aleksandar Gubaš), o Školigrici i stvaralačkom vaspitanju (gosti: Ljubica Beljanski Ristić i Borut Vild) i obrazovanju u muzejima (gosti: Marina Pejović, Maša Peruničić, Ivan Stanić i Maša Avramović).\nGrupa O je nastala 2013. kao platforma za dijalog i diskusiju o obrazovanju i inkubator za nezavisne inicijative iz oblasti obrazovanja.


SDA: Potrebno je zaštititi integritet izbornog procesa – dijalogin.tv\nSDA: Potrebno je zaštititi integritet izbornog procesa\nPovodom nalaza revizije kojom je konstatovan nestanak desetaka tona papira za izradu glasačkih listića, SDA traži od SIPA-e i Tužilaštva BiH da hitno poduzmu sve zakonom propisane radnje iz svoje nadležnosti u cilju utvrđivanja činjenica, pronalaska otuđenih količina papira i kažnjavanja odgovornih.\nIz SDA ističu da činjenice o nestanku papira utvrđene u revizorskom izvještaju dovode u pitanje integritet izbornog procesa.\n-Zato je neophodno da se brzom i efikasnom akcijom nadležnih institucija rasvijetle sve okolnosti ovog slučaja, sankcioniraju odgovorni i spriječi svaka mogućnost zloupotrebe.\nZahtijevamo od Centralne izborne komisije BiH da se odmah očituje o nalazima revizije, kao i o informacijama u vezi s tim nalazom koje su plasirane u medijima, navodi se u saopštenju SDA.\nU proteklih 10 godina iz skladišta Centralne izborne komisije Bosne i Hercegovine nestalo je više od 35 tona glasačkih listića, prenio je Klix.ba pozivajući se na Žurnal.\nProbleme sa nestankom papira, od kojih su se proteklih godina štampali glasački listići, utvrdili su i državni revizori.


OD MARTA 2019. GODINE PLAĆANJE RAČUNA SISTEMOM "PREPOZNAVANJA LICA"\nGrađani Srbije moći će od marta 2019. godine da plaćaju račune sistemom "prepoznavanja lica" (face recognition system), najavljuje guverner Narodne banke Srbije Jorgovanka Tabaković.\nNarodna banka Srbije planira da u prvom kvartalu 2019. godine pusti novu uslugu, koja je deo rešenja instant plaćanja, a koji je pokrenut u oktobru prošle godine.\n"Biće moguće da se preko skajpa ili vizuelnog identifikovanja stranke obavi plaćanje", kaže guverner:\n"To će biti nešto što je zaista revolucionarna novina kao dopuna instant plaćanju. Iako smo spremni da sa tim krenemo odmah, moramo da sačekamo novu evaluaciju napretka Srbije u smislu sprečavanja pranja novca da bi mogli ovu novu uslugu da pustimo u podpromet".\nTačan datum kada će građani moći da počnu sa korišćenjem ove usluge znaće se nakon sastanka MANIVAL-a (Komitet Saveta Evrope za sprečavanje pranja novca i finansiranja terorizma) 23. januara.\nNa tom sastanku će se proveravati napredak Srbije u primeni svih pravila u sprečavanju pranja novca, a ako mišljenje ove institucije bude "pozitivno" plaćanje "licem" moglo bi da startuje i u februaru.\nPlaćanje telefonom, tabletom, putem skajpa ne zahteva nova tehnička rešenja niti će banke koštati novca, kaže Tabaković i ističe da je reč o sistemu koji je bezbedan za korisnike, kako u zaštiti ličnih podataka tako i u smislu moguće zloupotrebe u "pranju novca".\nIzvor: Vebsajt Politika, 02.01.2019.


Uručena novčana pomoć za lečenje Lane Jovanović – FK Vojvodina\nHome/Navijači, Prvi tim, Sezona, Vesti, Izdvojeno/Uručena novčana pomoć za lečenje Lane Jovanović\nUručena novčana pomoć za lečenje Lane Jovanović\nNavijači Vojvodine danas su uručili novčanu pomoć za lečenje desetomesečne Lane Jovanović iz Beočina, koja boluje od spinalne mišićne atrofije.\nOd prodaje majica pravljenih specijalno za meč protiv Standarda, kao i od dobrovoljnih priloga navijača Vojvodine, prikupljeno je ukupno 1.100 evra i 120.000 dinara, a taj novac je uručen Laninom ocu Dimitriju Jovanoviću.\nU prisustvu fudbalera i članova stručnog štaba, njemu je pred početak današnjeg treninga u FC „Vujadin Boškov“ uručena i uramljena majica pravljena za meč protiv Standarda, potpisana od strane svih igrača „stare dame“.\nU emotivnom obraćanju prisutnima, Dimitrije Jovanović je izrazio veliku zahvalnost Vojvodini i njenim navijačima, a oni su mu, baš kao i fudbaleri, poželeli da Lana što pre ozdravi i obećali da će i dalje nastaviti sa prikupljanjem sredstava za njeno izlečenje.\nZa pomoć Lani Jovanović do sada je prikupljeno 1,75 miliona dolara, a za lek koji je potreban za njeno izlečenje neophodno je ukupno 2,5 miliona. Iz tog razloga, fudbalski klub Vojvodina poziva sve ljude velikog srca da se uključe u akciju prikupljanja pomoći, što mogu učiniti slanjem SMS poruke (808 na 3030) i uplatom na račun:\nMiloš Subotin2020-09-30T17:13:34+02:0030. septembra 2020.|


Ruska vlada prošlog meseca je predložila parlamentu da se počev od 2019. do 2028. godine fazno stigne do odlaska u penziju sa 65 godina za muškarce, i 63 godine za žene na šta su brojni rusi burno reagovali.\n-"Putina u penziju"- odzvanjalo je ulicama Moskve. "Strahujem za penzionere. Rusija nije Evropa, ta reforma nije pogodna za nas. Ako vlada ima - nema novca to je njen problem, a ne problem penzionera", rekao je jedan od učesnika protesta.\n"Vlada štiti interese biznismena umesto da se posveti socijalnoj zaštiti običnih građana i radnika", kažu.\nNakon što je ruski premijer Dmitrij Medvedev najavio novu reformu, na internetu se pojavila peticija protiv tog predloga koju je potpisalo više od 2,5 miliona Rusa.\n"Vladimir Putin gubi igru ovom reformom. Njegova popularnost od danas rapidno pada, kao i autoritet Vlade. Ili će zaustavili ovu reformu, ili sledi niz masovnih protesta ove jeseni", ističe politički analitičar Sergej Udaljcov.


kosarka.me - 2015. - godina najvećeg uspjeha za crnogorske sudije!\nNapisao: Miloš Pročitano 2015 puta\tčetvrtak, 12 mart 2015 21:38\nCrnogorska reprezentacija se nije izborila za učešće na najvećoj smotri evropske košarke, ali su zato dva crnogorska arbitra, Igor Dragojević i Miloš Koljenšić, dobila poziv da na njoj dijele pravdu najboljim ekipama ''Starog kontinenta''.\nO kakvom uspjehu za sudijsku organizaciju Crne Gore se radi, svjedoči i podatak da će evropske košarkaške sile, poput Španije, Francuske i Srbije, čije će reprezentacije igrati na Eurobasketu, takođe imati po dvije ''pištaljke'' koje će ih predstavljati!\nDragojević je već veteran kada je u pitanju dijeljenje pravde na evropskim prvenstvima - predstojeće će mu biti čak treće!\n''Smatram da je poziv za nas dvojicu da učestvujemo na Eurobasketu veliki uspjeh, ne samo za mene lično, već i za našu košarkašku federaciju i sudijsku organizaciju. Nažalost naše selekcije neće biti na EP-u, ali su zato naše sudije na cijeni, zbog čega smo veoma ponosni.''\nKoljenšiću će, za razliku od njegovog kolege, ovo biti debi na festivalu evropske košarke:\n''Igor i ja smo dobili tu čast da učestvujemo na Eurobasketu i siguran sam da ćemo predstavljati crnogorsku košarku na najbolji mogući način. Nadam se da će makar jedan od nas stići do same završnice!''\nPored Dragojevića i Koljenšića, pozive da sude važna evropska i svjetska takmičenja su dobili i Ognjen Jokić (ženski Eurobasket), Zdravko Rutešić (Univerzijada) i Radomir Vojinović (Svjetsko prvenstvo U19 za žene), pa je jasno da će 2015. godina zlatnim slovima biti upisana kao najuspješnija za crnogorske arbitre u kratkoj istoriji naše sudijske organizacije.\nViše iz ove kategorije: « Jokić sudi na Evropskom prvenstvu za košarkašice\tKaluđerović, Lučić i Orbović učestvovali na prestižnom kampu za sudije »\nKoljenšić sudi derbi meč između Barselone i Olimpijakosa\nDragojević: Bokan da objasni kako sam se to ''iživljavao'' ili da bude kažnjen\nCrnogorski arbitri dijele pravdu na F8 juniorske Evrolige\nPrva A/Prva B Liga (2013)\nŽenska košarka (444)


Globalno tržište nekretnina: Evropski gradovi najatraktivniji za strane investitore - BGnekretnine blog\nGlobalno tržište nekretnina: Evropski gradovi najatraktivniji za strane investitore\nevropski gradovi, investitori, London, tržište nekretnina\nNovosti 020 Jan 2016\nNa Top listi 10 svetskih destinacija koje su privukle najviše inostranih ulaganja u sektor nekretnina nalazi se šest evropskih gradova.\nPo indeksu JLL (Jones Lang LaSalle) koji uključuje 102 svetska tržišta nekretnina, deset najatraktivnijih tržišta u svetu 2015. bili su: London, zatim, 2.Minhen, 3.Sidnej, 4.Oslo, 5.Honolulu, 6.Auckland, 7.Frankfurt, 8.Kopenhagen, 9.Stockholm, i na 10. mestu San Jose.\n„Prilagodljivost i visok kvalitet života su faktori koji su sve više uključeni u investicione strategije, a to evropski gradovi nude„, kaže Frank Porschke direktor JLL za Nemačku.\nKad je u pitanju nemačko tržište, prednjače Minhen i Frankfurt kojim jaka ekonomija, u kombinaciji sa otvaranjem novih radnih mesta, obezbeđuje značajnu prednost i pomaže im u privlačenju investicija.\nPo prilivu ukupnih stranih investicija Frankfurt je na prvom mestu u Nemačkoj i 3. najpopularnija destinacija za strani kapital u Evropi.\nZdrava ekonomija nordijskih zemalja privukla je veliki broj stranih investitora, i Skndinavija će svakako i ubuduće biti jedna od najstabilnijih i najpopularnijih investicionih destinacija u budućnosti, mišljenja je Daniel Gorosch, direktor JLL za Švedsku.


Novo kinesko otkriće: Korona virus je postojao i mnogo ranije! – Borba\nKina je već mjesecima u žiži javnosti zbog pandemije korona virusa za koju se vjeruje da je potekla upravo iz ove zemlje, i to sa pijace u Vuhanu.\nMeđutim, tamošnji zvaničnici sada vjeruju da zaraza nije nastala na pijaci na kojoj se prodavalo meso mnogih divljih životinja.\n– Prvo smo mislili da je na pijaci nastao virus, ali smo sada uvjereni da je i pijaca žrtva – rekao je Gao Fu, direktor Centra za kontrolu i prevenciju bolesti.\nPodsjetimo, čim su se pojavili zvanični navodi o novoj bolesti, pijaca je zatvorena i oivičena trakama poput mjesta zločina. I dalje postoji veliki broj teorija o tome sa koje životinje je korona virus mogao da se proširi na ljude.\nSada Gao objašnjava da virusi nisu primijećeni u uzorcima životinja već da su jedino pronađeni u životnoj sredini, uključujući i kanalizaciju. Osim toga, dodaje i da je virus sigurno postojao i mnogo ranije.\nStudijom je utvrđeno da je samo 27 od prvog 41 potvrđenog slučaja u Kini bilo “izloženo” pijaci u Vuhanu, tačnije, samo 4 slučaja u prve dvije nedelje zaraze u decembru, kada je objelodanjeno da se pojavila nova bolest. Američki biolozi smatraju da je virus na pijacu unio neko ko je već bio zaražen.\nZa sada nema razloga da se sumnja u tvrdnje Gao Fua jer je ne samo vodeći kineski epidemiolog već i član najvišeg savjetodavnog državnog tijela kada je riječ o borbi sa korona virusom.\n– Ovaj virus se ne ponaša kao prethodni korona virusi – naglasio je.\nNažalost, umjesto da nam neke stvari budu jasnije, broj teorija o nastanku i liječenju korona virusa se samo uvećavaju svakim novim istraživanjem, tako da će proći možda i godine prije nego što dobijemo konkretne odgovore.


ISTRAŽUJEMO Ilegalnog oružja ponajviše ima u porodičnim kućama\nIza rata, upozorava Mićo Letić, dugogodišnji inspektor MUP-a KS, ostalo je na desetine hiljada pušaka, pištolja, bombi...\nIza nesretnog rata, upozorava Mićo Letić, dugogodišnji inspektor Ministarstva unutrašnjih poslova Kantona Sarajevo, ostalo je na desetine hiljada pušaka, pištolja, bombi...\n- Velike količine tog oružja idu iz BiH, a njihove cijene su zaista mizerne. Isplativije ga je plasirati u zemljama zapadne Evrope nego ovdje. Nabavlja se iz zemalja u regionu, između ostalih Srbije, a najviše ga ima u Republici Srpskoj i uglavnom ga kupuju ljudi iz kriminalnog miljea. Ali, isto tako zabrinjavajuća je situacija i u Federaciji BiH, konkretno na području Kantona Sarajevo, gdje ne prođe sedmica, a da se ne desi neka pucnjava – pojašnjava Letić.\nLetić: Zabrinjavajuća situacija\nBombe Nelegalno oružje MUP KS Cijene oružja\nOn pretvara bombe u ruže: Da je više ovakvih umjetnika, svijet bi bio bolje mjesto


Lajkovac domaćin Finalnog turnira BVA Kupa 2015.\nŽelezničar iz Lajkovca biće domaćin Finalnog turnira BVA Kupa 2015. u konkurenciji odbojkašica, saopštila je Balkanska odbojkaška asocijacija, BVA. Finalni turnir će se odigrati od 25. – 27. septembra. Pored Železničara, na Finalnom turniru će igrati CSU Medicina Targu Mureš iz Rumunije i Idman Odžagi Trabzon iz Turske. Pobednik BVA Kupa 2015. izboriće učešće u Kupu Izazivača 2016. i u 2. kolu (11. i 25. novembar) će igrati protiv grčkog Panaksijakos Naksosa.\nZlatne medalje za decu Balkana u Kodžaeliju – još jedna pobeda odbojke\nBVA – II „DEČIJI FESTIVAL 2015.“\nPod geslom “Pobeda odbojke”, drugi put u istoriji Balkanske odbojkaške asocijacije, BVA, održan je Balkanski Dečiji Festival u Kodžaeliju, u Turskoj, uz učešće 18 ekipa iz Turske, Srbije, Grčke, BJR Makedonije, Bosne i Hercegovine, Bugarske, Albanije, Crne Gore i Moldavije. Zlatne medalje svim učesnicima podelili su Aleksandar Boričić, predsednik OSS, prvi potpredsednik CEV i potpredsednik BVA, i Ozkan Mutlugil, predsednik Odbojkaške federacije Turske i generalni sekretar BVA.\nDrugi „Dečiji festival BVA“ u četvrtak u Kodžaeliju\nDrugi put u istoriji Balkanske odbojkaške asocijacije, BVA, održaće se Balkanski Dečiji Festival u četvrtaku, 23. aprila u Kodžaeliju, u Turskoj, uz učešće 18 ekipa iz Turske, Srbije, Grčke, BJR Makedonije, Bosne i Hercegovine, Bugarske, Albanije, Crne Gore i Moldavije.\nBalkansko prvenstvo juniorki od 16. – 20. juna u Subotici – odato priznanje klubovima iz BVA pobednicima 3 od 6 Evropskih kupova\nU hotelu “Volej” u Istanbulu danas je održan sastanak Tehničke komisije BVA. Sastankom su predsedavali Ozkan Mutlugil, generalni sekretar BVA i Periklis Bakodimos iz Grčke, predsednik Tehničke komisije BVA, a Odbojkaški savez Srbije je predstavljao Dragutin Ćuk, tehnički direktor OSS. Na početku sastanka, učesnici su aplauzom pozdravili rezultate klubova članica BVA u Evropskim kupovima CEV. Od šest Evropskih kupova, ekipe iz zemalja članica BVA su osvojile tri trofeja: Ezačibaši Istanbul je pobednik Deniz bank Lige šampiona u konkurenciji odbojkašica, Bursa je pobednik Kupa izazivača u konkurenciji odbojkašica, a Vojvodina NS Seme je trijumfovala u Kupu Izazivača u konkurenciji odbojkaša.\nSastanak Tehničke komisije BVA u Istanbulu\nSastanak Tehničke komisije BVA održaće se sutra (subota, 18. april)u hotelu “Volej” u Istanbulu. Sastankom će predsedavati Periklis Bakodimos iz Grčke, predsednik Tehničke komisije BVA, a Odbojkaški savez Srbije će predstavljati Dragutin Ćuk, tehnički direktor OSS.


Uništavanje aviobombe na Alipašinom nakon utvrđivanja tipa - Klix.ba\nBiH Uništavanje aviobombe na Alipašinom nakon utvrđivanja tipa\nbomba Alipašino Polje\nGradilište na kojem je pronađena bomba (Foto: Arhiv/Klix.ba)\nAviobomba pronađena u sarajevskom naselju Alipašino Polje bit će uništena tek nakon što stručnjaci ustanove o kakvoj eksplozivnoj napravi je riječ, rekao je Srni pomoćnik direktora uprave za deminiranje Civilne zaštite Federacije BiH Murat Baručija.\nBuručija ističe da Federalna uprava Civilne zaštite preduzima intezivne organizacijske pripreme da bi se pristupilo otkopavanju aviobombe, koje će vjerovatno malo iskomplikovati kiša.\nOn je naveo da bomba može biti uništena na mjestu pronalaska ili nakon izmiještanja na drugoj lokaciji. "Do kraja ove sedmice vjerovatno da neće biti urađeno ništa konkretno, u smislu izmiještanja i uništavanja bombe. Pripreme za uklanjanje druge pronađene aviobombe, ljetos na Dolac Malti, trajale su možda i osam dana, a prema propisanim procedurama, taj proces se ne može se ubrzati", naveo je Buručija.\nPrema njegovim riječima, Federalna uprava Civilne zaštite će se strogo pridržavati propisanih procedura.\nBaručija je najavio da će danas u 15 sati biti održan sastanak učesnika u procesu ovih priprema u opštini Novi Grad, na čijem se području nalazi aviobomba.\n"Vidjet ćemo kako će ići tempo priprema. Bombu prvo treba otkopati, ona sada malo viri iz zemlje, a nalazi se na dubini od dva metra i potrebno je to učiniti lagano, malom mašinom. Radi se i na postavljanju šatora na ovoj lokaciji", rekao je Baručija.\nOn dodaje da je bomba u vodi koju treba ispumpati i utvrditi kakav je upaljač, kako bi na osnovu toga bila utvrđena procedura njenog uklanjanja.\nTim za uklanjanje neeksplodiranih ubojnih sredstava Federalne uprave Civilne zaštite preduzeo je aktivnosti na obilježavanju aviobombe i obezbjeđenju mjesta na kojem je pronađena, do njenog uklanjanja i uništavanja, saopšteno je juče iz MUP-a Kantona Sarajevo.\nPripadnici tima pregledom su utvrdili da je riječ o aviobombi iz Drugog svjetskog rata američke proizvodnje težine oko 227 kilograma.\nMUP Kantona Sarajevo je 9. novembra oko 16 sati obaviješten da su radnici firme "Bosnam", prilikom radova u Geteovoj ulici, na dubini od oko dva metra pronašli bombu.\nNovi požar na parkiranom automobilu u Sarajevu, policija istražuje je li podmetnut\nprije 22h 32m 70\nprije 10h 54m 11


Sve manje novca za deminere\nU proteklih devet godina, koliko MAC (Mine Action Center – Centar za razminiranje) radi na uklanjanju mina, u BiH je stradalo više od 1500 osoba, od čega 439 smrtno. 100 hiljada stanovnika živi još uvijek u najrizičnijim područjima. Direktor MAC-a, Dušan Gavran, najavljuje da Centar za uklanjanje mina BiH planira do 2009. godine stvoriti sigurno okruženje za građane ove zemlje:\n“Mi ćemo prioritete broj jedan, a to su prioriteti gdje se ljudi kreću, gdje narod živi, očistiti. Prioritete broj dva, kad je u pitanju poljoprivredno zemljište, umnogome ćemo očistiti. A kad je pitanje finansijskih sredstava, moram da kažem da je budžet BiH za ovu godinu oko šest miliona maraka za ovaj centar, s tim da donatori obezbjeđuju 50 posto. Obećanja su da UNDP sve do 2009. godine održava ovaj centar, ali da svake godine postepeno smanjuje količinu novca koji će davati, da bi 2009. godine zatvorio svoj program i da BiH preuzme kompletan program finansiranja procesa deminiranja.”\nParlamentarna komisija za kontrolu i nadzor odbrambeno-sigurnosnog sektora, kako kaže Šefik Džaferović, član Komisije i dopredsjedavajući Zastupničkog doma državnog parlamenta, učinit će sve da se sredstva predviđena budžetom realizuju. Međutim, kako je došlo do smanjenja državnog budžeta za 500 hiljada konvertibilnih maraka, i sredstva za ove namjene su neizvjesna:\n“Ovoj instituciji treba dati ona budžetska sredstva najmanje koja su bila u toku prošle godine, odnosno tih nedostajućih 500 hiljada maraka u odnosu na planirane aktivnosti, kada je srednjoročni plan aktivnosti ove institucije u pitanju.”\nParlamentarci su najavili i skoro inoviranje zakona o deminiranju. Kada je riječ o zakonu koji omogućava slanje deminera u mirovne misije, Džaferović kaže da će Komisija predložiti Domu naroda da usvoji istovjetan tekst kao i Zastupnički dom, kako bi se omogućilo što skorije učešće u mirovnim misijama u okviru Partnerstva za mir.